Marhaporseaon do tu Debata Si Rebekka na Disurat di Bibel (1 Musa 24:58)\nJAHA DI BAGASAN HATA Afrikans Albania Amhara Arab Armenia Aymara Azerbaijani Azerbaijani (Sirilik) Batak (Toba) Bikol Bislama Bolanda Bulgar Cebuano Cheska Chichewa Chiyao Cibemba Cina Kanton (Tradisional) Cina Mandarin (Disederhanakan) Cina Mandarin (Tradisional) Cinyanja Citonga (Malawi) Dangme Denmark Drehu Efik Esti Ewe Farsi Fiji Ga Georgia Greenland Guarani Gun Hausa Heber Hiligaynon Igbo Iloko Indonesia Inggris Islan Isoko Italia Jawa Jepang Jerman Katalan Kazak Khmer Kikamba Kikongo Kikuyu Kimbundu Kinyarwanda Kirghiz Kiribati Kongo Korea Kreol Haiti Kreol Mauritius Kreol Seychelles Kroasia Kurdi Kurmanji (Sirilik) Kurdis Kurmanji (Kaukasus) Kwangali Kwanyama Lingala Lituavi Luganda Lunda Luo Luvale Magyar Makau Makedonia Malagasi Malta Mam Mambwe-Lungu Maya Myanmar Nahuatl (Puebla Utara) Ndebele Ndebele (Zimbabwe) Ndonga Nias Norwegia Nyaneka Nzema Ossetia Otetela Papiamento (Aruba) Papiamento (Curaçao) Pijin Pulopulo Solomon Polski Portugis Prancis Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Rumania Rundi Rusia Samoa Sango Sena Sepedi Serbia Serbia (Romawi) Sesotho (Lesotho) Setswana Shona Silozi Sinhala Slovak Sloven Spanyol Sranantongo Suomi Swahili Swahili (Kongo) Swati Swedia Tagalog Tahiti Tatar Tetun Dili Thai Tiv Tojolabal Tok Pisin Tshiluba Tshwa Tsonga Turki Tuvalu Twi Tzotzil Ukraina Umbundu Venda Vietnam Wallis Waray-Waray Xhosa Yoruba Yunani Zulu\nTiru Ma Haporseaon Ni Nasida | Rebekka\n”Laho pe Ahu”\nSI REBEKKA mangida adaran na mansai bidang di botari i. Dung marmingguminggu di pardalanan, nunga somal be pangkilalaanna hundul di tanggurung ni unto. Nunga dao ditadingkon ibana Haran, huta hatubuanna, hirahira marratus kilometer di tungkan timur laut. Ndang boi be ra ibana jumpang muse dohot keluargana. Godang do sungkunsungkun na ro tu pingkiranna taringot aha na masa di ari na naeng ro, tarlumobi naeng sahat nasida tu huta i.\nNunga godang huta dibolus nasida sian Kanaan jala borhat ma nasida tu selatan ni Kanaan, saonari digoari Negeb. (1 Musa 24:62) Diida si Rebekka ma angka birubiru di adaran i. Koring jala tungil do luat i, alai bidang do disi inganan laho marmahan. Jala inganan na somal do on di baoa na matua i. Las do roha ni baoa na matua i mandapothon tuanna! Alai, sungkunsungkun do si Rebekka taringot songon dia parngoluonna di huta i? Songon dia do rupa ni si Isak na laho tungganedolina? Ndang hea dope nasida pajumpang! Lomo do roha ni si Isak mangida ibana? Jala, songon dia do pangkilaanna tu si Isak?\nSaonari on, marasingasing do hasomalan ni halak laho mangalului dongan saripe. Di pigapiga inganan, somal do halak dipatohotoho. Songon dia pe hasomalan di luatmuna, tontu sapandapot do hamu, sungkunsungkun do roha ni si Rebekka taringot na laho masa di ngoluna. Alai, sahalak borua na barani do ibana jala togu haporseaonna. Tahaporluhon do angka parange on tingki adong na muba di parngoluonta. Jala godang do angka parange na so dipatudu halak saonari, na boi tatiru sian si Rebekka.\nHUTIMBA PE DOHOT DI ANGKA UNTOM\nRa, ndang mura si Rebekka mangadopi hamubaon na mansai balga di ngoluna. Dipagodanggodang di Mesopotamia do ibana, huta na jonok tu Haran. Natuatuana ndang mangihuthon hasomalan ni halak Haran na manomba dewa bulan, i ma Sin. Alai, Debata Jahowa do na disomba nasida.—1 Musa 24:50.\nMansai uli do rupa ni si Rebekka jala songon uli ni rupana do rohana. Ringgas jala marparange na ias do ibana. Na mora do keluargana jala godang do pangurupi ni nasida. Nang pe songon i, ndang dipamanja si Rebekka, alai disuru do ibana karejo. Songon somalna angka borua di tingki i, godang do karejona, dohot ma i manarui aek tu jabuna. Molo dung botari, diboan ibana ma gunsi laho manarui aek.—1 Musa 24:11, 15, 16.\nDi sada tingki, didapothon sahalak baoa na matua ma si Rebekka tingki mambuat aek di sumur. Didok ma tu ibana, ”Ua lehon aek i otik inumonku sian panguhatanmu [gunsimu].” Dipangido ibana do denggan tu si Rebekka! Diida si Rebekka do molo baoa i ro sian huta na dao. Hatop ma dipaturun ibana gunsina jala dilehon ibana minum sampe sombu uasna. Diida si Rebekka ma adong sampulu untona jala ndang adong dope aek diparade laho inumon ni angka unto i. Asi ma rohana gabe didok ma tu baoa i, ”Hutahui pe dohot di angka untom, paima sombu uasna.”—1 Musa 24:17-19.\nNdang holan otik ditimba si Rebekka aek laho inumon ni angka unto i, alai sampe sombu do uasna dibahen. Sada unto na mauas hian boi do pahabishon 95 liter aek! Molo sampulu unto i mauas hian, boi ma tapingkirhon sadia godang ditimba si Rebekka aek i. Hape ndang mauas situtu angka unto i. * Alai diboto si Rebekka do on umbahen na olo ibana mangulahon i? Ndang! Na asi do rohana jala rade mangurupi baoa i. Jala baoa i pe paloashon ibana mangulahon i. Sai diparrohahon ibana do si Rebekka mangisi gunsina jala mulahulak manimba aek i sian sumur.—1 Musa 24:20, 21.\nSi Rebekka sahalak borua na ringgas jala rade mangurupi\nParange ni si Rebekka na rade mangurupi gabe sitiruon tu hita. Saonari, angka jolma holan mangkaringkothon dirina sandiri. Songon na disurirangkon, ”mangkaholongi dirina ma jolma” jala ndang olo rade mangurupi donganna. (2 Timoteus 3:1-5) Alani i, halak Kristen na pasidingkon parange ni portibi on, porlu maniru si Rebekka, na olo loja mulahulak manimba aek sian sumur.\nDiida si Rebekka do na diparrohahon baoa na matua i ibana. Longang jala las do rohana mangida haburjuon ni si Rebekka. Dung sae si Rebekka manimba aek i, dilehon baoa i ma perhiasan na arga! Dung i, disungkun ma, ”Atehe, boru ni ise do ho? Ua paboa di ahu; siat do hami di bagas ni amanta i marborngin?” Tingki dipaboa ibana ise keluargana, lam las ma roha ni baoa i. Alani las ni rohana, didok si Rebekka ma muse, ”Galagala ni eme pe dohot gagaton, godang do di hami, parbornginan pe adong do.” Tontu on ma na dihaporluhon halak na ro sian na dao songon baoa na matua on. Dung i, marlojong ma si Rebekka paboahon i tu omakna.—1 Musa 24:22-28, 32.\nTangkas ma, diajari natuatuana do asa rade si Rebekka mangurupi sude jolma. Parange on ndang somal be dipatudu halak saonari. On ma na mambahen hita porlu maniru haporseaon ni si Rebekka. Haporseaon tu Debata mangurupi hita boi rade mangurupi sude jolma. Rade do Jahowa mangurupi sude jolma jala lomo do rohaNa asa sude naposoNa mangulahon i. Las do roha ni Jahowa molo taurupi sude jolma dohot ma i na so tolap mambalos haburjuonta.—Mateus 5:44-46; 1 Petrus 4:9.\n’INGKON LAHO HO MAMBUAT JOLMA NI ANAKKI’\nIse do baoa na matua na di sumur i? Ibana sahalak naposo ni si Abraham, ompung ni si Rebekka na martinodohon. Alani i do, las roha ni si Betuel manamue ibana. Ra, goar ni naposo on si Elieser. * Tingki diparade tu ibana sipanganon, ndang olo ibana mangallang andorang so dipaboa ibana aha na mambahen ibana ro tusi. (1 Musa 24:31-33) Boi ma tapingkirhon las ni rohana paboahon taringot Jahowa na manogunogu ibana mangulahon ulaon i.\nPingkiri ma songon dia si Elieser paboahon na masa tu si Betuel dohot tu si Laban, ito ni si Rebekka. Dipaboa ibana do na dipasupasu Jahowa ulaon ni si Abraham di Kanaan. Tubuan anak do ibana sian si Sarah, i ma si Isak, na laho manean sude arta ni si Abraham. Jala dilehon si Abraham do tu naposona sada ulaon na ringkot i ma, mangaririt na laho tungganeboru ni si Isak, sian keluargana di Haran.—1 Musa 24:34-38.\nDisuru si Abraham do asa marsumpa si Elieser na so buatonna boru ni halak Kanaan gabe tungganeboru ni si Isak. Boasa? Halak Kanaan ndang manomba Jahowa. Diboto si Abraham do na laho ripashonon ni Debata angka parjahat. Alani i, ndang lomo roha ni si Abraham molo si Isak marsaor jala marparange songon halak Kanaan. Tangkas do diboto si Abraham, marhite si Isak do Debata manggohi janjiNa.—1 Musa 15:16; 17:19; 24:2-4.\nDipaboa si Elieser ma aha na diulahon ibana dung sahat di sumur na jonok di Haran. Martangiang do ibana tu Jahowa asa diurupi mamillit ise na gabe tungganeboru ni si Isak. Carana? Dipangido si Elieser ma tu Debata asa dipatudu ise borua na ro tu sumur i gabe tungganeboru ni si Isak. Ingkon rade do borua i mangalehon ibana minum dohot angka untona. (1 Musa 24:12-14) Ise do na ro jala na mangulahon i? Si Rebekka! Pingkirhon ma songon dia pangkilalaan ni si Rebekka dohot keluargana tingki manangihon sarito i!\nPorsea do si Betuel dohot si Laban tu hatorangan ni si Elieser i. Nasida mandok, ”Na ro sian Jahowa do hata i.” Songon na somal di tingki i, diririt ma si Rebekka asa gabe tungganeboru ni si Isak. (1 Musa 24:50-54) Oloan ni si Rebekka do nasida?\nAndorang so borhat si Elieser, nunga disungkun ibana tu si Abraham, ”Beha ia so olo boruboru i mangihuthon ahu?” Dialusi si Abraham ma, ”Disi pe asa malua ho sian na niuarihonmu [sumpami] tu ahu.” (1 Musa 24:39, 41) Alani hiras ni roha ni si Elieser, dipangido ibana do asa dipaloas diboan si Rebekka marsogotna i. Alai, di keluarga ni si Betuel, diargai do pandapot ni borua. Dipangido keluargana ma asa tading si Rebekka sampulu ari nai. Alani i, didok nasida ma, ”Antong hujou hami ma si betet [si Rebekka] i, asa itasungkun hatana i.”—1 Musa 24:57.\nRa, on ma sungkunsungkun na borat di ngolu ni si Rebekka. Aha do alusna? Dipangido ibana do tu natuatuana asa disundati ibana laho? Manang, olo do ibana borhat ala porsea tu pangurupion ni Jahowa? Sian alusna, tarida ma molo ibana ndang mabiar mangadopi na laho masa di ngoluna. Tangkas do didok ibana, ”Laho pe ahu.”—1 Musa 24:58.\nMarpos ni roha situtu do si Rebekka! Saonari, nang pe marimbar hasomalan na diulahon laho mangalului dongan saripe, alai godang do na boi taparsiajari sian si Rebekka. Aha na diulahon ibana ndang laho pasonangkon dirina sandiri, alai pasonangkon Jahowa do. Saonari, rade do tudutudu di Bibel taringot songon dia mamillit dongan saripe dohot songon dia gabe tungganedoli manang tungganeboru na denggan. (2 Korint 6:14, 15; Epesus 5:28-33) Tatiru ma si Rebekka marhite mangihuthon poda na sian Debata.\n”ISE DO HALAK AN?”\nDipaborhat keluarga ni si Betuel ma si Rebekka, si Debora parorotna dohot angka naposo borua mangihuthon rombongan ni si Elieser. (1 Musa 24:59-61; 35:8) Nunga dao ditadingkon nasida huta Haran, hirahira 800 kilometer. Lelengna nasida di pardalanan hirahira tolu minggu. Loja do nasida di pardalanan. Nang pe si Rebekka jotjot mangida unto, alai ndang marpengalaman ibana mamboan unto. Di Bibel dipaboa, parmahan birubiru do keluarga ni si Rebekka, ndang na somal mamangke unto. (1 Musa 29:10) Halak na so somal mamangke unto jotjot do holsoan mamboan unto, nang pe jonok pardalananna!\nAsa pos roha ni si Rebekka, saleleleng di pardalanan godang do disungkun ibana tu si Elieser taringot si Isak dohot keluargana. Pingkirhon ma songon dia nasida mangkatai huhut mambahen api unggun. Dipaboa ma tu ibana songon dia janji ni Jahowa tu si Abraham. Dijanjihon Debata do, marhite pinompar ni si Abraham boi sude jolma mandapot pasupasu. Rimangi ma songon dia las ni roha ni si Rebekka dung diboto ibana molo Jahowa manggohi janjiNa marhite si Isak, na laho tungganedolina, manang boi didok marhite sian ibana!—1 Musa 22:15-18.\nNdang jotjot be serep ni roha dipatudu saonari\nUjungna, sahat ma nasida songon na dipaboa di mula ni artikel on. Nunga botari nasida sahat di Negeb. Ditatap si Isak ma adong ro rombongan. Dung diida si Rebekka adong sahalak baoa mardalan di adaran i, ”gabe manimbung ibana sian unto i”, andorang so hundul dope untona. Disungkun ibana ma tu si Elieser, ”Ise do halak an na mardalandalan di ladang i manjumpangkon hita?” Dung diboto ibana si Isak do i, dibuat ibana ma salendang manghungkupi bohina. (1 Musa 24:62-65) Boasa diulahon ibana songon i? Hasomalan i patuduhon pangargaion tu halak na laho tungganedolina. Ndang diulahon be hasomalan i saonari. Alai sian hasomalan on, tangkas ma angka baoa manang borua porlu maniru serep ni roha ni si Rebekka.\nSi Isak, sahalak baoa na marumur 40 taon. Marhabot ni roha dope ibana nang pe naung tolu taon mate omakna, si Sarah. Boi tadok, lambok jala baoa na parholong do si Isak. Alani i, denggan situtu do ala jumpangna tungganeboru na ringgas, rade mangurupi jala marserep ni roha! Songon dia do na masa dung jumpang nasida? Bibel paboahon, ”Holong rohana [si Isak] di ibana.”—1 Musa 24:67; 26:8.\nNang pe nunga 3900 taon naung salpu masa on, alai sude do hita marlomo ni roha tu si Rebekka. Songon dia do hita boi maniru habaranion, haringgason, rade mangurupi jala serep ni roha ni si Rebekka? Sude hita, na poso dohot na matua, baoa dohot borua, na marhasohotan dohot na so marhasohotan porlu maniru haporseaon ni si Rebekka!\n^ par. 10 Tingki i nunga botari. Ndang adong hatorangan na patuduhon molo si Rebekka ingkon marjomjom di sumur i. Ndang dipatudu muse naung modom angka keluargana tingki mulak ibana manang ro halak mandapothon ibana ala palelenghu di sumur i.\n^ par. 15 Olo do ndang si Elieser goar na sasintongna. Alai, ibana sahalak sian naposo ni si Abraham. Molo ndang adong anak ni si Abraham, olo do gabe si Elieser na manean sude artana. Tangkas ma, ibana do naumtua naposo ni si Abraham jala na mansai dihaporseai. Alani i ma boasa ibana didok sahalak naposo manang pangurupi.—1 Musa 15:2; 24:2-4.\nTiru ma Haporseaon ni Nasida Haporseaon tu Debata


Songon dia Hamu Boi Mandapot Ngolu na Dumenggan? Lului ma jala Ihuthon ma Dalan Hangoluan\nNDANG songon saonari on hian hangoluan ni jolma na dihalomohon Debata. Ingkon diingani halak na mangoloi Debata do tano on. Jala ingkon mangihuthon tudu-tuduna, maniru holongna dohot angka parangena na asing. Lomo roha ni Debata asa sude jolma marlas ni roha, markeluarga, mamparsiajari angka na baru jala mambahen sude tano on gabe paradeiso.\nMARJANJI DO DEBATA LAHO PAUBAONNA TANO ON SONGON NA DIHALOMOHON ROHANA\n“Ibana do pasohothon hamusuon ro di ujung ni tano on.”—Psalmen 46:10.\n“Dapot ma tingki naung ditontuhon . . . ripashononmu ma halak na manegai tano on.”—Pangungkapon 11:18.\n“Jadijadian ni tangannasida ingkon halak na hupillit marsaulihonsa.”—Jesaya 65:22.\nSongon dia do angka surirang i laho saut? Dilantik Debata ma Anakna, i ma Jesus gabe Raja laho mamarenta tano on sian surgo. Di Bibel, didok do pamarentaon i, Harajaon ni Debata. (Daniel 2:44) Taringot Jesus, Bibel mandok, “Lehonon ni Debata Jahowa ma tu ibana habangsa. . . . Mamarenta ma ibana gabe Raja.”—Lukas 1:32, 33.\nTingki di tano on, godang do dibahen Jesus mukjizat. On patuduhon laho bahenonna do lam denggan ngolu ni jolma dung gabe Raja ibana.\nDIPATUDU JESUS DO AHA NA LAHO BAHENONNA TU HALAK NA MANGOLOI DEBATA\nDipamalum ibana do sude sahit, na patuduhon laho salpuhononna sude hagaleon ni jolma.—Mateus 9:35.\nDipaso ibana do haba-haba di laut, na patuduhon laho jagaonna do angka jolma sian bencana alam.—Markus 4:36-39.\nDilehon ibana do mangan marribu halak, na patuduhon lehononna do angka na dihaporluhon jolma asa boi tongtong mangolu.—Markus 6:41-44.\nDibahen ibana do aek gabe anggur di pesta perkawinan, na patuduhon bahenonna do angka jolma asa boi marlas ni roha.—Johannes 2:7-11.\nSongon dia do hamu boi mandapot hangoluan na dihalomohon Debata tu angka halak na mangkaholongi Ibana? Adong do na ingkon diulahon hamu. Bibel mandok ingkon dilului hamu do “dalan tu hangoluan, jala otik do halak na jumpangan i”.—Mateus 7:14.\nMANDAPOT DALAN TU NGOLU NA DUMENGGAN\nAha do dalan hangoluan i? Didok Debata, “Ahu do Jahowa Debatam, na mangajarhon tu ho bahen hatuaonmu, na manogu ho di dalan sidalananmu.” (Jesaya 48:17) Molo diihuthon hamu poda on, dapotmuna ma ngolu na dumenggan.\nDidok Jesus, “Ahu do dalan dohot hasintongan dohot hangoluan.” (Johannes 14:6) Molo taulahon aha na diajarhon Jesus jala tatiru ibana, boi ma lam solhot hita tu Debata jala lam denggan ma ngolunta.\nSongon dia asa boi dapotmuna dalan tu hangoluan i? Saonari, godang do agama. Alai didok Jesus, “Ndang sude halak na mandok tu ahu, ‘Tuan, Tuan,’ masuk tu Harajaon banua ginjang i. Alai holan na mangulahon lomo ni roha ni Damang na di banua ginjang i do.” (Mateus 7:21) Didok Jesus muse, “Sian parbuena ma tandaonmuna nasida.” (Mateus 7:16) Bibel boi mangurupi hamu mamboto na dia do agama na sintong.—Johannes 17:17.\nSongon dia asa boi hamu mardalan di dalan hangoluan i? Ingkon taboto do ise Silehon ngolu tu sude jolma. Ingkon taboto do muse: Ise Ibana? Ise goarna? Songon dia parangena? Aha naung diulahon Ibana? Jala aha na dihalomohon rohana sian hita? *\nLomo do roha ni Debata asa sude jolma ndang holan karejo, mangan, marsonang-sonang, dohot markeluarga. Boi do taboto ise na Manompa hita jala marale-ale tu Ibana. Boi do tapatudu holong tu Ibana molo taulahon aha na diparentahon Ibana. Jesus mandok, “On do hangoluan na saleleng ni lelengna, ingkon tandaon ni nasida do Ho Debata na Sasada i.”—Johannes 17:3.\nMARHITE BIBEL, DIAJARI DEBATA DO HAMU “BAHEN HATUAONMU”.—JESAYA 48:17\nIHUTHON MA DALAN HANGOLUAN I\nDung taboto aha na dihalomohon Debata asa taulahon, ra ingkon tabahen do hamubaon. Sipata, maol do i taulahon. Alai sasintongna, boi do lam denggan ngolunta tingki taihuthon dalan hangoluan i. Laho mangurupi hamu mamboto alus ni sungkun-sungkun taringot Debata, las do roha ni Sitindangi Ni Jahowa mangurupi hamu marsiajar Bibel gratis di tingki dohot inganan na pas di hamu. Boi do muse diida hamu situs webnami di www.jw.org/bbc.\n^ par. 20 Ida ma Joujou Paboahon No. 1 2019.


JAHA DIBAGASAN HATA Adhola Aukan Baoule Batak (Karo) Batak (Simalungun) Batak (Toba) Biak Bislama Cakchiquel (Central) Chokwe Chol Chopi Chuabo Drehu Garifuna Greenland Hmong (White) Iban Inggris Italia Jawa Karen (S'gaw) Kazak Khmer Kikongo Kimbundu Kisi Kreol Mauritius Kreol Seychelles Krio Lao Lhukonzo Lomwe Makau Malta Mam Mapudungun Mazatec (Huautla) Mixe Mizo Nahuatl (Guerrero) Nahuatl (Huasteca) Nahuatl (Puebla Utara) Nahuatl (Tengah) Navajo Ndau Ngabere Ngangela Nias Niue Nyaneka Nyungwe Portugis Prancis Quechua (Ancash) Quechua (Ayacucho) Quechua (Cuzco) Quichua (Chimborazo) Quichua (Imbabura) Romani (Junani Selatan) Romani (Makedonia) Romani (Makedonia) Cyrillic Runyankore Rutoro Saramaccan Sena Spanyol Sunda Tahiti Tlapanec Tojolabal Totonac Tshwa Tzeltal Uighur (Sirilik) Umbundu Urdu Uruund Wallis Wayuunaiki\n”Ingkon porsea do ho jala unang ganggu.”—JAKOBUS 1:6, Bibel siganup ari.\nENDE: 54, 42\nBoasa denggan molo hita sandiri na manontuhon sipillitonta?\nBoasa ndang boi halak na asing manontuhon sipillitonta?\nSipata, boasa ingkon tauba sipilliton naung tabahen?\n1. Aha do na mambahen si Kain mamillit mangulahon na sala, jala aha do pangkorhonna?\nINGKON ditontuhon si Kain do sipillitonna. Boi do ibana mamillit laho mangorom dirina, na boi parohon angka na denggan. Alai, boi do ibana mamillit laho mangihuthon giotgiot ni rohana, na boi parohon hajahaton. Didok di Bibel, na sala do na dipillit si Kain. Gabe dipamate ibana ma anggina, i ma si Abel jala sega ma paralealeonna tu Jahowa.—1 Mus. 4:3-16.\n2. Boasa ringkot mamillit mangulahon na denggan?\n2 Hita sude ingkon manontuhon sipilliton di ngolunta. Adong do pigapiga sipilliton na balga pangkorhonna, alai sipilliton na asing ndang songon i. Molo tapillit mangulahon na denggan, ndang pola godang be sitaononta jala lam dame ma ngolunta. Alai molo tapillit mangulahon na sala, godang ma sitaononta jala gabe marmetmet ni roha.—Poda 14:8.\n3. (a) Asa marbisuk manontuhon sipilliton, aha do na ingkon tahaporseai? (b) Sungkunsungkun aha do na laho taulas?\n3 Asa marbisuk manontuhon sipilliton, ingkon marhaporseaon do hita tu Debata. Pos ma rohanta, olo do Ibana mangurupi hita jala mangalehon bisuk asa boi tapillit na denggan. Hita pe ingkon porsea tu poda ni Debata na adong di Bibel. (Jaha Jakobus 1:5-8.) Molo jonok tu Jahowa jala mangoloi HataNa, on mambahen pos rohanta, diboto Debata do na dumenggan tu hita. Andorang so manontuhon sipilliton, ingkon jolo taparsiajari do Bibel. Alai, songon dia do carana asa tongtong mamillit mangulahon na denggan? Boi do tauba aha naung tapillit?\nINGKON TATONTUHON DO SIPILLITONTA\n4. Aha do na ingkon dipillit si Adam, jala aha do pangkorhonna?\n4 Mulai adong jolma di tano on, sude jolma ingkon manontuhon sipillitonna. Jolma na parjolo, i ma si Adam, ingkon mamillit laho manangihon Jahowa manang manangihon si Hawa. Hape si Hawa do na ditangihon. On mambahen ibana mangulahon na sala. Alani i, dipalao Jahowa ma ibana sian porlak Eden, jala gabe mate. Saonari, sude hita marsitaonon ala na pinillit ni si Adam.\nDilehon Jahowa do Bibel asa marbisuk hita manontuhon sipilliton\n5. Ingkon songon dia do pangantusionta taringot tu hakta laho mamillit?\n5 Pigapiga halak mandok, umtabo do molo ndang nasida sandiri na manontuhon sipilliton. Ra, songon i do pangkilalaanmuna. Alai taingot ma, ndang ditompa Jahowa hita songon robot, na so boi marpingkir manang manontuhon sipilliton. Dilehon Ibana do Bibel asa marbisuk hita manontuhon sipilliton. Lomo do roha ni Jahowa asa hita sandiri na manontuhon sipillitonta, jala marlaba do on di hita. Taida ma pigapiga tudosan.\n6, 7. Aha do na ingkon dipillit halak Israel, jala boasa maol di nasida laho manontuhon sipilliton i? (Ida gombar di mula ni parsiajaran.)\n6 Tingki di Tano Kanaan, ingkon dipillit halak Israel do laho manomba Jahowa manang debata na asing. (Jaha Josua 24:15.) Ra, ndang pola maol laho mamillit i. Alai, na pinillit ni nasida boi parohon hangoluan manang hamatean. Di tingki ni angka Panguhum, dipillit halak Israel do mangulahon na sala. Ndang disomba nasida be Jahowa, alai debata na asing do na disomba. (Pangh. 2:3, 11-23) Di tingki ni panurirang Elia, ingkon dipillit nasida do laho manomba Jahowa manang manomba Baal. (1 Raj. 18:21) Mura do mamillit on, alana manomba Jahowa do na dumenggan. Ndang olo halak na marbisuk manomba ganaganaan. Alai, ndang olo halak Israel manontuhon sipilliton. Didok di Bibel, mardua roha do halak Israel. Alani i, dijujui si Elia ma nasida asa manomba Jahowa, Debata na sintong.\n7 Boasa maol di halak Israel laho mamillit na denggan? Parjolo, ndang marhaporseaon nasida tu Jahowa, jala ndang olo manangihon Jahowa. Ndang pos rohanasida tu Jahowa, jala ndang olo marsiajar taringot tu Jahowa manang bisukNa. Autsugari diulahon nasida songon i, boi ma nasida marbisuk manontuhon sipilliton. (Ps. 25:12) Paduahon, adong pangkorhon na roa sian angka bangso parbegu. Gabe tarelaela do halak Israel, jala bangso parbegu i do na manontuhon sipilliton di nasida. Gabe diihuthon halak Israel ma bangso parbegu i, jala manomba debata ni nasida. Hape, nunga leleng Jahowa paingothon nasida taringot on.—2 Mus. 23:2.\nHALAK NA ASING DO NA MANONTUHON SIPILLITONTA?\n8. Aha do parsiajaran na ringkot na tadapot sian na masa tu halak Israel?\n8 Sian na masa tu halak Israel, gabe taboto ma, ingkon taoloi do Hata ni Debata asa marbisuk manontuhon sipilliton. Galatia 6:5 mandok, ganup jolma martanggung jawab di sipillitonna be. Alani i, unang ma gabe halak na asing na manontuhon sipillitonta. Alai ingkon taantusi, angka na denggan do na nidok ni Debata jala taulahon ma i.\nMolo na asing na manontuhon sipillitonta, nasida do na taihuthon\n9. Boasa gabe marjea molo halak na asing na manontuhon sipillitonta?\n9 Boasa boi gabe halak na asing na manontuhon sipillitonta? Ala tapaloas nasida mangelaela hita mangulahon na sala. (Poda 1:10, 15) On mambahen hita marjea. Alani i, taihuthon ma panggora ni rohanta na hombar tu Bibel. Molo halak na asing na manontuhon sipillitonta, nasida do na taihuthon. On boi parohon jea tu hita.\n10. Sipaingot aha do na dilehon si Paulus tu halak Galatia?\n10 Dipaingot si Paulus do halak Galatia asa unang halak na manontuhon sipilliton di nasida. (Jaha Galatia 4:17.) Lomo do roha ni pigapiga donganta baoa di Galatia manontuhon sipilliton ni dongan na asing di huria. Boasa diulahon i? Lomo roha ni nasida asa nasida na diihuthon di huria, ndang angka apostel. Ndang diargai nasida hak ni donganna laho mamillit.\n11. Songon dia do caranta mangurupi na asing tingki nasida laho manontuhon sipilliton?\n11 Tatiru ma si Paulus. Diboto ibana, marhak do dongan sahaporseaonna manontuhon sipilliton jala diargai ibana do i. (Jaha 2 Korint 1:24.) Diihuthon angka sintua do on tingki mangalehon poda tu sasahalak na laho manontuhon sipilliton. Las do rohanasida paboahon hatorangan sian Bibel tu dongan sahaporseaonna. Alai dipaloas angka sintua do dongan sahaporseaonna manontuhon sipilliton, alana mangkorhon do sipilliton i tu parngoluon ni nasida. Parsiajaranna: Taurupi ma donganta mangantusi poda ni Bibel na hombar tu situasi ni ngoluna. Alai, marhak do dongan sahaporseaonta laho manontuhon sipilliton. Molo marbisuk nasida manontuhon sipilliton, dapotnasida ma laba. Alani i, unang ma gabe hita na manontuhon sipilliton ni angka donganta.\nSintua na burju mangurupi na asing asa boi manontuhon sipilliton (Ida paragraf 11)\nUNANG MARHAPOSAN TU ROHANTA TINGKI MANONTUHON SIPILLITON\n12, 13. Boasa boi parohon jea molo tapillit sipilliton di tingki muruk manang tingki marmetmet ni roha?\n12 Saonari, godang do halak na marhaposan tu rohana tingki manontuhon sipilliton. Alai, ndang denggan songon i. Dipaingot Bibel do hita asa unang marhaposan tu rohanta tingki manontuhon sipilliton. (Poda 28:26) Unang ma marhaposan tu roha, alana ”tung na angkal situtu do roha ni jolma, jala na ganggu”. (Jer. 17:9) Godang do tudosan di Bibel na patuduhon marjea do molo marhaposan hita tu rohanta. (1 Raj. 11:9; Jer. 3:17; 13:10) Alani i, aha do na masa molo marhaposan hita tu rohanta tingki manontuhon sipilliton?\n13 Disuru Jahowa do hita mangkaholongi Ibana sian nasa roha jala mangkaholongi donganta songon dirinta sandiri. (Mat. 22:37-39) Alai, ingkon manat do hita. Angka ayat di paragraf 12 patuduhon, marjea do molo marhaposan hita tu roha dohot pingkiran. Umpamana, maol do hita manontuhon sipilliton tingki muruk. (Poda 14:17; 29:22) Tingki marmetmet ni roha pe, maol do hita manontuhon sipilliton. (4 Mus. 32:6-12; Poda 24:10) Alani i, ingkon hombar do pamingkirionta tu Hata ni Debata. (Rom 7:25) Tingki manontuhon sipilliton, unang ma hita marhaposan tu rohanta sandiri.\nTINGKI LAHO MANGUBA SIPILLITON\n14. Sian dia do taboto ndang sala laho manguba aha naung tapillit?\n14 Ingkon marbisuk do hita tingki manontuhon sipillitonta. Alai diboto halak na marbisuk, porlu do ibana mangarimangi angka na pinillitna jala olo do ra ibana manguba i. Dilehon Jahowa do sitiruon tu hita sude. Parrohahon ma na diulahon Ibana tu halak Ninive di tingki ni si Jona, ”Jadi dung diida Debata pambahenannasida, na mulak i nasida sian dalannasida angka na roa i, gabe disolsol Debata ma rohana taringot tu hamagoan na nilumbahonna bahenonna hian tu nasida, gabe ndang saut dibahen.” (Jona 3:10) Tingki marhamubaon halak Ninive jala ndang diulahon nasida be angka hajahaton, diuba Jahowa do na pinillitNa. On patuduhon, serep do roha ni Jahowa jala marasi ni roha. Ndang songon jolma, diboto Jahowa do mamillit na dumenggan nang pe tingki muruk.\nTingki marhamubaon halak Ninive jala ndang be mangulahon na jahat, diuba Jahowa do na pinillitNa\n15. Boasa porlu manguba aha naung tapillit?\n15 Sipata, denggan do molo tarimangi angka naung tapillit, umpamana tingki muba situasi di ngolunta. Ingot ma, Jahowa pe olo do manguba naung ditontuhon Ibana hian. (1 Raj. 21:20, 21, 27-29; 2 Raj. 20:1-5) Tingki adong tudutudu na baru, hita pe boi do manguba angka naung tapillit. Taparrohahon ma na binahen ni Raja Daud. Pintor disalahon ibana do si Mepiboset alani barita na binegena. Alai dung diboto ibana songon dia sasintongna na masa, gabe diuba ibana ma naung pinillitna. (2 Sam. 19:25-30) Hita pe boi do mangulahon sisongon i.\n16. (a) Aha do na ingkon taingot tingki laho manontuhon sipilliton? (b) Boasa ingkon tarimangi angka na tapillit di tingki naung salpu, jala aha do na porlu taulahon?\n16 Didok di Bibel, unang ma pintor hatop manontuhon sipilliton. (Poda 21:5) Asa marbisuk manontuhon sipilliton, ingkon manat do tapingkiri taringot tu angka na masa. (1 Tes. 5:21) Andorang so manontuhon sipilliton, sahalak tungganedoli ingkon manulingkiti isi ni Bibel dohot hatorangan sian publikasinta. Denggan do muse molo tatangihon pandapot ni anggota keluarga. Ingot ma, dijujui Debata do si Abraham asa manangihon tungganeboruna. (1 Mus. 21:9-12) Angka sintua pe ingkon mangalehon tingkina laho manulingkiti isi ni Bibel. Molo adong tudutudu na baru na mambahen nasida ingkon manguba angka naung dipillit, ndang mabiar nasida gabe ndang diargai na asing. Molo porlu, ingkon rade do angka sintua manguba pamingkirion dohot na pinillitna. Jala denggan do molo taihuthon sitiruon sian nasida. On mangurupi huria asa tongtong mardame jala marsada.—Ul. 6:1-4.\nULAHON MA NAUNG PINILLITMUNA\n17. Aha do na mangurupi hita asa marhasil tingki manontuhon sipilliton?\n17 Sipata, adong do sipilliton na mansai ringkot na ingkon tapillit. Umpamana, tingki mamillit laho marhasohotan manang mamillit dongan saripe. Na asing muse, tingki mamillit laho dohot tu dinas sepenuh waktu. Andorang so tapillit i, ingkon manat do tapingkiri taringot i jala porlu mangido pangurupion sian Jahowa. Asa marbisuk manontuhon sipilliton, ingkon porsea do hita tu Jahowa, manangihon jala mangulahon tudutudu na nilehonNa. (Poda 1:5) Dilehon Jahowa do tudutudu marhite HataNa. Alani i, ringkot do tasulingkiti isi ni Bibel jala martangiang tu Jahowa. Dilehon Ibana do angka parange tu hita na boi mangurupi hita manontuhon sipilliton na hombar tu lomo ni rohaNa. Andorang so manontuhon sipilliton, ingkon tasungkun do dirinta: ’Molo hupillit on, tarida do na huhaholongi Jahowa? Parohon las ni roha dohot hadameon do on tu keluargangku? Sian on, tarida do na sabar ahu jala burju?’\n18. Boasa lomo roha ni Jahowa asa hita sandiri na manontuhon sipillitonta?\n18 Ndang dipaksa Jahowa hita laho mangkaholongi dohot manomba Ibana. Alani i, dilehon Ibana do tu hita hak laho mamillit. Diargai Ibana do hakta laho manomba Ibana manang na ndang. (Jos. 24:15; Pjm. 5:3) Alai, lomo do rohaNa asa hombar sipillitonta tu HataNa. Molo marhaporseaon hita tu Jahowa jala mangihuthon tudutuduNa, boi do hita marbisuk manontuhon sipillitonta. Jala tapatudu ma, molo hita ndang mardua roha mangihuthon tudutuduNa i.—Jak. 1:5-8; 4:8.\nMolo marhaposan hamu tu rohamuna, gabe dibahen hamu ma sipilliton holan alani pangkilalaanmuna. On boi parohon jea. Molo taoloi Hata ni Jahowa, boi ma hita marbisuk manontuhon sipillitonta


Gaja Do Napagaja, Landung Natarkapit | Mandailing Online\nHome / Budaya / Gaja Do Napagaja, Landung Natarkapit\nGaja Do Napagaja, Landung Natarkapit\nPosted by: Dahlan Batubara (Redaksi) in Budaya 07/11/2010\tKomentar Dinonaktifkan pada Gaja Do Napagaja, Landung Natarkapit 729 Views\nSongon nabiaso alak dikampung pula dung loja-loja marusaho tontu les natulopo ujungna maradian sareto giot laos manyirup-nyirup kopi paet. Songoni mada disada maso ima topekma diari Salasa dilopo nisi Jakombang, bahat ma tarpaida alak namarkumpul palidang-lidang pat dilopo i. Sareto diari I bahat alak dihutai mandung mandaek sarojitana pastimei mandung cerah ma nida parboi nialak dilopoi harana anggo sebelum ari sinoyan markilimi doma boi ni ummati limus songon Sihim. Diatia kira abis kotu luhur roma si abdul surkut ngun bagas rencana nia git minum kopi paet tulopo si Jakombang. Ias doma songon Bayar Bachan piul pe lobi doma songon piul ni kico-kico natorngan ari baen sonangna maklumma manaek arga gota sakalian mandung martimbang dohto toke gota tontu mabahat tukaran narata-rata dicakui ditamba potangnai mandung ro pertemuan ngun Kabupaten.\nMamartimbang Lae ning si Udut ma nguntopian sambil mangubak-ubak kacang goreng mamuloi hata tu si Paet. Indape lae harana ipajolo alakdo mandaekna anggoau lomah doma ulala pamatangi apalagi donok ari Rabu pambayaran utang nidahanon sapokenon ning si Nehruma lomah-lomah mangalus.\nPas asik-asikanna mangeceti roma si Abdul Surkut tulopi “ Kopi jolo lae marcendok” ning si abdul surkutma tu sijakombang, bia laeon songon nasalado roangku parbegeanku biasona ngamarcendoki ningsi Ning Parlopoi tu Si Abdul Surkut marsianyang. Baen ma ba lae naso iboto ho donanga on musim pilkada bahat tuldangon tusi tusi iba epeng jadi angkon nai nikmatido epeng ni calon-calon tai harana kayo-kayoan dabo ubege. Adongtong inda nida jabat alak namambagi epengi sai nabahatna sareto lampasna epengi ningia ning Si Abdul Surkutma pagodang main. Harana antong bahat nidai ia dilopoi TS ni calon nalain manyirup-nyirup aek milas. Anggo au makehema au borngini pertemuan les deges douida rasoki iamplopi totopsajo dope tukaran nasoralitaki ning si Abdul Surkut busema. Imada laengku ning si Abdul Jogetma mangalus tingun jolo nitipi I ” au pe nagit kehedope tu kabupaten pasuo dohot pautanki harana ningkalak ima nakayona tingun calon calon nalaini um gaji niape lobi do sagaji ni bupati ubege ima sokehe aun mangalap parbagian ning si Abdul Jogetma mambalos. Um tanona inda nida topi-tutopi perusahaanna marpulu ning Si abdul Jogetma patinggi main. Pas idokon si Abdul Joged marbuncilakan ma mata nialak salopoi mambegena. Isemei lae ning si Paetma manguduti bisa do au gari dohot dongan mandongani laei tu Kabupaten ning si paet. Inda bisa laei I harana laei naasingdo pautanna jadi sega mei non tu kali kali nabiaso turan bagi Sada romei Kerja Bagdu (Bagi Dua) mei torus tu Kerja Bakti (bagi tiga) jadi inda bisa ning si Paetma manggodang buseng. Ima da lae anggoa aupe pautanki um na kulolloh maia upana aso udokon songoni nadorma ulala pertemuan mandata les nasobar dohot karotas doma uida upana.\nHira-hira dipukul 2 panas masituasi dilopoi bahatma namarsi sindiran songoni namarsiogaran sampe-sampe serius dohot panasna caritoi tarimum si Abdul Surkut Doma Parbasuan nasoi angkat ni Parlopi nakabotulan imejai. Inda iboto sanga aha natarjadi marungkam meja Kecap dohot Galas matapori rupana mandung marsipistakan Si Abdul Surkut dohot Si Abdul joget dilopoi. Nabahat doma mangoraina sampe-sampe solop nisipaet pe magotop padahal solop on solop nagodang arga naikirimkon nianaknia nia ngun Jakarta poken nalewat. Dame-punya dame inda natardameon alhasil malanjang caritosampe tu Kantor Polisi. Maklumma ita anggo tukantor polisi tontu marurusan dohot hukum pula inda masuk penjara tontu angkon napindah mei balok nikobun. Pancabut purkaro nipardamean. Alhasil alak do namancalon sadalak marbujal bibir nalainna mela ipon dohot pindah balok nikobun padahal calon nai bangga-banggaon niape belum tentu dope masuk ulang-ulang nakalah bosengdope. Ahirna marsalisi dimasyarakat rap marsisiloan dohot marsiosoman padahal nasakampungdo. Jadi kasimpulanna Gaja Do Pagaja Gaja Landuk Do Natarkapit ( Alak do naipagodang-godang dohot bibirpe manggenjal sareto mela ipon itamba pindah balok nikobun) taonkonma Songoni Lae angkentong Alakdo Namarpolitik dohot-dohotanko sikolamupe Batang Pisangdo…………\ngajah dan kancil\t2010-11-07\nTagged with: gajah dan kancil


Tilahaon – Amani Partogi\n← Hari gini masih ada dapat hadiah Innova?, dasar penipu\nTulang Paranduhur →\nPosted on 28 Juli, 2010 by Hendry Lumban Gaol\nNinna umpasa “manuk ni pealangge, hotek-hotek lao marpira, sirang marale-ale, lobian matean ina”. Alai anggo di oppuSakkot datung songoni. “Sirang marale-ale tumagonan sian na matean biang”. Tarida do hagaleon ni rohana, ai nunga marpiga hali ibana dang ro tu pargurendean, ina hanna.\nLumobi muse di na sabulan on dang hea be ibana marminggu. Tandi ma tutu soara dua i dang marbatu be. Ai holan suarana hian do di ihut-ihuthon akka donganna. Sude do mamboto na malo do oppuSakkot na marende i. Piga minggu on, sai lulu-lulu do rohani amanta Pandita, molo nga jonjong inna hanna lao marende. “Bah, ai naso marminggu dope inang OppuSakkot?, ai aha namasa” ninna sian hundulan ni parjamita.\nDung sippul parmingguan, di sangahon amantaPandita ma menukkun par-ina-hanna. “Imadah amang pandita, songoni do molo ro sitaonon i, niauhon diri, ba, manang marahua pelosok roha” ninna NaiAduna, alai huhut serom.\n“Sitaonon aha inang?” ninna amanta Pandita muse manukkun\n“Bah, ai boasa dang huboto jala dang ditiktikkon ibban naso dison i do au na dua minggu on?” ninna amantaPandita longang jala hordit rohana umbege barita i. Tutu nian, mandohoti rapot pandita nasida di kattor pusat, jadi dang diboto nasida manang aha namasa. Alai boasa dang martaringot akka dongan sittua, sukkun-sukkun tu rohana. “Parsumaliman on akka dongan parhalado on” ninna, huhut lao ibana mulak.\nPotang ari, lao ma amanta Pandita tu jabu ni oppuSakkot. Sian narian, nga ditahi naeng mamereng ruasna on. Gok do sukkun-sukkun ro tu rohana, boasa dang adong boa-boa na adong siaonon di ruasna.\nJeppek hata dohonon sahat ma amantaPandita.\n“Dijabu do hamu inang, songon na langa” ninna amanta Pandita. Bukka pittu alai dang adong jolma.\nDituktuhi amantaPandita on ma jabu i, pola piga-piga dan lelengna. Longan jala hordit situtju rohani OppuSakkot mida nga jonjong amanta Pandita. Ise na so hordit tutu molo nga pala ro pandita tu jabut. Najolo, hira na mamereng suru-suruan i nama iba molo nga maradi nasida dijabu niba. Lumobi molo jinalang amanta pandita on, songoni nama damena ninna roha. Jala sonang ni hilala molo di apus pandita simajujung niba.\n“Bah, amangPandita, hordit roha haroro muna on, aha namasa amang, sian dia halak amang?” ninna oppuSakkot manukkun\n“Namandulo hamu do inang” ninna mangalusi, serom.\nDung masuk amanta pandita i tu jabu, dihumalaputi oppuSakkot ma tu dapur lao parade si inumon. Ido tutu, songon hatakku nakkinon, molo nung tu parhobas di joro ni Tuhan i, sai na dumenggan do leanon. Inna marlipat ganda baloshononni na marhuaso i.\nJonjong amanta pandita on sian hundulanna lao mamereng akka gombaran na adong di dorpi ni jabu i. Songon na paimahon haroro ni oppuSakkot sian dapur. Longang situtu do rohana, ai sude do hape anakkon ni oppuSakkot on naung sarjana. Marjojor do attong gombaran on, sian oppuSakkot doli sahat tu gombaran ni anakkonna, ris.\nPamotoan ni amanta pandita, opat do anakkon ni OppuSakot, alai di etong ibana adong pitu gobbaran i. Jala disurathon di dindingi, na lima anakkonna. Sukkun-sukkun rohana.\nDung rap hundul nasida, disukkun amantaPandita ma oppuSangkot. “Imadah inang, na hubege do adong barita habot niroha di hamu, dang jalo nieahan hamu. Jinalang di gareja ma dah, ningon, hape songon na leleng ndang haidaan hamu inang, jala dipargurendean pe nga marpiga hali dang margurende di ina hanna”\n“Imadah amang, toho ma i pandohan muna i”\n“Bah, ai mardomu dua minggu na salpu dang dison au, jai dang huboto barita i, jinalang ma jo hamu muse sahali nai, sai dipargogoi tuhanta hamu manaon sudena i. Tumibu tarapul rohamuna, dalan ni Debata no na ikkon saut”\n“Olo amang, dang apala dia nian, nunga saep be rohakku” ninna oppuSakkot\n“Manukkun ma jo au tahe inang, ianakkon muna nadia ma nuaeng na lao on”\n“Siappudan i amang”\n“I do na di makassar i tahe inang?”\n“Daong amang, dison do, ido mandongani au, holan i hian nama mandongani au manag na tudia,” ninna Oppusakkot\n“Nadia ma nuaeng i, inang?” ninna amanta pandita manukkun huhut di ranap doppak gombaran na marsakkotan i\n“Nian ma amang” ninna oppuSakkot patuduhon gombaran na parpudi sahali\nHordit situtu rohani amantaPandita mida gombaran na pinatudu ni oppuSakkot, ai gombaran ni panaggai do. Martahuluk pananggai on, huhut marpita-pita, sai hira jolma.\n“Ido siappudan nami amangPandita, jala ido mandongani au dijabu on, i do mandongani au modom, dua minggu na salpu di langgar deba di dalan an” ninna oppuSakkot.\n“Sapala naung ro hamu amang, tangianghon hamu ma jo siappudan nami i” ninna muse.\nLam dipatakkas amantaPandita, disurathon do di dorpi i, goar-goar ni anakkon ni oppuSakkot, si Holong, si Asi, si Mian, si Ulian, siLomuk. Tippas ma…!!, ngongong amanta pandita. Patut do dang dibaen tikting na monding digareja, jala patutt do serom oppuHamonangan, leder ni ina hanna hatiha disukkun diha ni oppuSakkot na monding. “Siappudannna” ninna hatiha i.\nHatop, mulak amanta pandita, dang tardoksa manang aha, ue tahe ikkon songoni ma hagaleon ni roha holan alani matean biang.


Bindoe 5—Hasidakdanaon Ni Jesus | EGW Writings\nBindoe 1—Hatoetoeboe Ni JesusBindoe 2—Jesus Dipasahat Di Bagas DjoroBindoe 3—Haroro Ni Angka Parroha Na Sian PoerbaBindoe 4—Hapoporoes Na Toe Tano MisirBindoe 6—Angka Ari ParaloanBindoe 7—PandidionBindoe 8—PangoendjoenanBindoe 9—Oelaon PatoedjoloBindoe 10—Angka Pangadjaran Ni KristusBindoe 11—Pabadiahon Ari SabatBindoe 12—Marsihoendoel Toe JerusalemBindoe 13—„Boan Hamoe Ma I Sian On!”Bindoe 14—Di Pesta PaskaBindoe 15—Di Porlak GetsemaneBindoe 16—Didjehehon Djala DitangkoepBindoe 17—Di Djolo Ni Si Annas, Si Kajapas, Dohot Rapot SanhedrimBindoe 18—Si JoedasBindoe 19—Di Djolo Ni Si Latoes Dohot Si HerodesBindoe 20—Hona Ohoem Dibahen Si LatoesBindoe 21—Di GolgataBindoe 22—Di Tanoman Ni Si JosepBindoe 23—„Noenga Hehe Ibana”Bindoe 24—Baritahon Ma Toe Angka SiseankoeBindoe 25—Angka SitindangiBindoe 26—Laos Jesus OnBindoe 27—Toehannasida Na Tarhinsat I\nTINGGAL di sada hoeta na menek djala na hinaliangan ni angka dolok do Jesus di tingki hasidakdanahonna. Anak ni Debata hiaa do Ibana, dibahen i na boi do bahenonna manang didia ingananna di tano on. Taoe sipasangapon do Ibana toe manang inganan dia pe. Alai ndada laho Ibana toe angka bagas ni halak na mora manang toe angka bagas ni angka radja. Dipillit Ibana do naeng tinggal raphon angka na dangol na di Nasaret.KSH 27.1\nDipangido roha ni Jesus do asa diboto angka na pogos i na niantoesanna soede hasoesaannasida. Naoeng ditaon Ibana hian do sasoede na giot taonon nasida. Na boi do Ibana mangkilala rap nasida, dohot mangoeroepi nasida.KSH 27.2\nSongon on do pandok ni Bibel i taringot toe ngoloe ni Jesus di tingki hasidakdanahonna: „Doeng i lam magodang ma Dakdanak i, lam gogo ma dohot tondina, djala gok hapistaran Ibana, djala hasonggopan ni asi ni roha ni Debata do Ibana.” „Doeng i lam ganda ma pistarna dohot oemoerna djala lam diparhasian Debata dohot djolma Ibana.” Torang djala ngoloe do pingkiranna. Sigop do Ibana mangantoesi, djala dipatoedoehon Ibana do sada partimbangan dohot habisoehon na mangalobii toras ni pamatangna. Alai atik pe songon i boeloes do ngoloena soeang songon angka dakdanak na asing, magodang di roha dohot di pamatang soeang songon na asing i.KSH 27.3\nAlai ndada toeng di soede soeman Jesus toe angka dakdanak na asing i. Dipatoedoehon Ibana do sada pangalaho na lambok djala na so ahoet toe diri. Tongtong do rade tanganna na doea i mangoeroepi halak na asing. Na benget djala na tigor do Ibana. Atik pe pir Ibana songon batoe mamak ala ni hasintongan, ndang hea loepa Ibana lambok djala porman toe soede halak. Di bagasna, manang didia pe tahe, sai tongtong do Ibana riang songon sinondang ni mata ni ari.KSH 27.4\nMarpangantan djala boerdjoe do Ibana maradophon angka na matobang dohot na pogos, djala nang pe toe angka binatang na ngoengoe i dipatoedoehon Ibana do holong ni rohana. Ra do Ibanp, mangoebat-oebati sadapidong na maboegang, djala ganoep na mangoloe do marias ni roha asal ma djoemonok Ibana toe lamboengnasida.KSH 28.1\nDi angka ari ni Kristus toeng radot sitoetoe do halak Jahoedi mandjaga pangadjaran ni angka dakdanaknasida be. Rapet do angka biloet parsingkolaannasida toe angka sinagoge, manang inganan partangiangan, djala angka rabbi do na gabe angka goeroenasida na hoehoet diradjoemi marhapandean na bagas. Ala torop diadjarhon nasida disi na so toetoe, ndada laho Jesus toe angka bagas pargoeroean i. Ganti ni Hata ni Debata, hata ni djolma do diparsiadjari disi, djala djotdjotan moese do maralo toe pangadjaran ni Debata na nilehonna marhite-hite angka panoerirangna.KSH 28.2\nDebata sandiri do, marhite-hite Tondi Porbadiana i, mangadjari si Maria manogoe-nogoe Anakna i. Sian boekoe Na Badia i do diadjarhon si Maria toe Jesus, djala diparsiadjari Ibana sandiri do mandjaha dohot manggoeroehon angka soerat Na Badia i.KSH 29.1\nDihalomohon Jesus moese do manangkasi angka djadi-djadian halongangan na binahen ni Debata na di tano on dohot na adong di langit i. Dibagasan boekoe Natuur (djadi-djadian) i dibereng Ibana do angka haoe, soeansoeanan, binatang, mata ni ari dohot angka bintang pe. Ganoep ari do dipamanat Ibana angka i, djala sai diboeat Ibana do sian i angka parsiadjaran hoehoet mangantoesi angka ala ni sasoede. Angka soeroe-soeroean na badia pe djonok do mangoeroepi Ibana manggoeroehon sian angka i taringot toe Debata. Songon i ma, di na tamba timbo dohot gogo ni pamatangna, lam magodang do Ibana di parbinotoan dohot dihabisoehon.KSH 29.2\nBoi do dapot ganoep dakdanak parbinotoan songon na adong di Jesus. Tama itaparhaseang tingkinta lao manggoeroehon holan na sintong. Ndada adong goena ni gaboes dohot toeri-toerian di hita. Holan hasintongan i do na mararga, djala on ma na boi dapot hita sian Hata ni Debata dohot sian angka djadi-djadian. Di na itaparsiadjari sasoedena on, ro do angka soeroesoeroean ni Debata mangoeroepi hita asa itaantoesi. Berengonta ma habisoehon dohot hadengganon ni Amanta na di banoea gindjang i. Pingkiranta i pe lam dipatogoe, rohanta dipaias, djala hita pe lam soeman toe Sipaloea hita.KSH 29.3\nGanoep taon do si Josep dohot si Maria laho toe hoeta Jerusalem toe pesta paska i. Doeng maroemoer Jesus sampoeloe doea taon, diboan nasida do Ibana rap.KSH 29.4\nSada pardalanan na sonang do on. Torop do halak na mardalan pat, marsihoendoel diatas angka lomboe manang halode, djala pola do manang piga-piga ari mardalan asa sahat toe hoeta Jerusalem.*Tar hira-hira pitoe poeloe pal do daona sian hoeta Nasaret toe hoeta Jerusalem. Sian soede bagian ni tano i, laos songon i moese do nang sian angka loeat na asing, marroan do halak toemopot pesta i, djala maroedoer-oedoer do nasida marsasaloeat. Tar di paroedjoengan ni boelan Maart do masa pesta on. Di tingki i di tano Palestina gok boenga na djeges dohot ende-ende ni angka pidong do tano i. Di tingki na mardalan i nasida, dibaritahon angka ama dohot ina do angka halongangan na binahen ni Debata toe halak Israel nahinan. Djotdjot do rap marende nasida sian deba angka endeende psalmen ni radja Daoet.KSH 30.1\nIanggo di tingki ni Kristus, ngali-ngali djala songon roepa sambing do pangoloion toe Debata. Godangan nama dipingkiri nasida haporloeannasida be sian denggan ni basa ni Debata na toe nasida. Alai ndada songon i ianggo Jesus. Holong do rohana mamingkiri taringot toe Debata. Doeng sahat Ibana toe bagas djoro, dipanotnoti Ibana do angka malim i dibagasan oelaonnasida be. Rap marsinggang do Ibana dohot angka na mamele i di tingki martangiang, djala diihoethon Ibana do nasida mangendehon ende poedji-poedjian.KSH 30.2\nGanoep manogot dohot potang, dipelehon do sada anak ni biroe-biroe di gindjang ni langgatan i. On ma na manoedoe dompak Sipaloea i. Di na binereng ni Jesus pelean na so marlindang i, diadjarhon Tondi Porbadia i to toe Ibana lapatan ni i. Diboto Ibana do na Ibana sandiri. Biroe-biroe ni Debata na ingkon mate ala ni dosa ni hadjolmaon. Digohi pingkiran na songon i, dihagioti rohana do naeng sandirian. Asa ndada be rap Ibana dohot natorasna i di bagas djoro, djadi di na moelak nasida toe hoeta ndada be rap Ibana dohot nasida.KSH 30.3\nDibagasan sadabiloet na marsamboeng toe bagas djoro i adong do sada parsingkolaan na niadjaran ni angka rabbi, djadi toesi ma Jesus masoek. Dipadjoegoek do dirina raphon angka doli-doli na asing i di lamboeng pat ni angka goeroe bolon i lao manangihon pangadjarannasida. Toeng torop do pingkiran ni halak Jahoedi na sala taringot toe Messias i. Diboto Jesus do i, alai ndada ra Ibana marsoeal mangalo angka halak na pistar i. Songon sada halak na giot adjaran, disoengkoeni Ibana do taringot toe angka na sinoerathon ni angka panoerirang i. Di boekoe ni si Jesaja bindoe limapoeloe toloe, disoerathon do taringot toe hamamate ni Sipaloea i, djadi didjaha Jesus ma i hoehoet manoengkoen artina.KSH 31.1\nNdang tarlehon angka rabbi i aloes ni soengkoensoengkoenna i. Doeng i dimoelai nasida ma manoengkoeni Jesus djala longang sitoetoe ma roha ni halak i eombege hapistaranna taringot toe angka soerat na badia i. Tangkas do diida nasida na oembotoan Ibana di angka soerat i sian nasida sandiri. Diida nasida do na sala pangadjarannasida i, alai ndada ra nasida mangkaporseai na asing.KSH 32.1\nAla ni boerdjoe dohot lambok ni Jesus, ndada moeroek nasida. Dipangido rohanasida do nian asa dohot Ibana gabe sada sian siseannasida, djala asa diadjari nasida Ibana mangalapathon Bibel i songon pambahen nasida.KSH 32.2\nDi na moelak si Josep dohot si Maria sian hoeta Jerusalem toe hoetanasida, ndang diboto nasida naoeng tinggal Jesus di poedi. Dipingkir nasida do naoeng oedoer Ibana raphon angka dongan saloeat. Alai di na marborngin nasida diboto nasida ma na so disi Ibana. Sai diloeloei nasida do Ibana di na saoedoeran i, hape laos so marnioela do.KSH 32.3\nGok biar do roha ni si Josep dohot si Maria. Diingot nasida do si Herodes na giot mamoenoe Jesus di tingki ni hasidakdanahonna, djadi diarop rohanasida do naoeng adong hasoesaan na ro toe Ibana. Dohot gondok ni roha dipahatop nasida do moelak toe Jerusalem, alai ndang dapot nasida Ibana nda doeng pe patoloearihon.KSH 32.4\nMansai las sitoetoe do rohanasida marnida Ibana moese, alai dipingkir roha ni si Maria do Ibana tama sibadaan ala maninggalhon nasida. Dibahen i didok ma:—KSH 33.1\n„Beasa songon i dibahen no toe hami, ale amang? Ida ma, bernit do diahap rohanami dohot amangmoe mangaloeloei Ho.”KSH 33.2\n„Beasa pola loeloeanmoena Ahoe, ndang diboto hamoe, na tama Ahoe dibagasan angka na di Damang?” Loek. 2: 48, 49.KSH 33.3\nDi tingki na mandok songon i Jesus, ditoedoe Ibana dompak gindjang. Diida nasida do di bohina i sada sinondang na mambahen longang nasida. Diboto Jesus do na Anak ni Debata Ibana, djala na mangoela oelaon ni Amana na marsoeroe Ibana toe tano on do Ibana disi.KSH 33.4\nNdang dihaloepahon si Maria hata i. Di angka taon na mangihoet toesi pe diantoesi ibana oembagas taringot toe arti ni hatana i.KSH 33.5\nHolong do roha ni si Maria dohot si Josep di Jesus, alai ala na djais do nasida oembahen na agoan nasida. Dihaloepahon nasida do oelaon naoeng dipasahat Debata toe nasida. Ala ni hadjaison sadari do agoan nasida di Jesus. Songon i moese do toropan halak na agoan Sipaloea i sian parpoengoeannasida. Molo so ringkot rohanta mamingkiri taringot toe Ibana manang martangiang toe Ibana; molo marhata rari, hata moeroek, manang hata na so toere na asing hita, i do paholanghon dirinta sian Kristus. Molo so rap hita dohot Ibana gabe loengoenan djala marsak ma hita. Alai molo na toetoe lomo rohanta mardonganhon Ibana, na ra do Ibana rap tinggal dohot hita. Toe saloehoetna djolma na manga- loeloei Ibana, las do roha ni Sipaloea i tinggal rap dohot nasida. Patorangonna do bagas ni na doemangol, djala pahinsaonna do_ roha na goemondok.KSH 33.6\nNang pe diboto na Anak ni Debata Ibana, laho do Jesus moelak raphon si Josep dohot si Maria toe hoeta Nasaret. Leleng ni toloe poeloe taon do ibana mangoloi nasida. Ibana naoeng hea Sintoea ni banoea gindjang, gabe sada anak pangkaholongi djala pangoloi di tano on. Saloehoet na niidana di bagas djoro i, tongtong do dipeop Ibana dibagasan rohana, Dipainte Ibana do tingki na binoehoel ni Debata mamoelai oelaon na pinasahat toe Ibana.KSH 34.1\nTinggal dibagas ni sada halak pardihoeta na so paradongan do Jesus. Ringgas djala boerdjoe do Ibana mangoela oe-laon lao manoengkoepi balandjo nasin a saripe. Doeng toek oemoerna, manigor do digoeroehhon Ibana sada oelaon, rap martoengkang dohot si Josep.KSH 34.2\nNa mamoloes do Ibana sian dalan ni hoeta na menek i dohot pahean ni sada halak pardihoeta di na marlahomoelak Ibana sian oelaonna. Ndada dipangke Ibana hadebataonna i pasonanghon ngoloena sandiri.KSH 34.3\nDi na mangoela Jesus di tingki sihadakdanahon dohot haposoonna, lam martamba-tamba do hagogoon ni pamatang dohot pingkiranna. Dibahen Ibana do sian nasa gogona asa hipas pamatang, pingkiran dohot partondionna asa marhite sian i tarbahen moese margoenahon i di sasoede. Manang aha pe dioela sai denggan do dibahen. Tongtong do lomo rohana asa oenang hainsahan, nang pe maniop soede pandjamaan. Marhite-hite tiroean diadjarhon Ibana do asa tongtong hita boerdjoe di ganoep oelaon, djala tama bahenonta oelaonta i manat djala denggan. Hasangapon do oelaon na songon i. Tama soede hita mangoelahon na taoe gabe pangoeroepion toe dirinta dohot toe halak na asing. Dibahen Debata do oelaon i di hita songon sada pasoe-pasoe, djala tongtong do Ibana marlas ni roha mida angka dakdanak na ringgas mangoeroepi ama dohot ina di oelaonnasida. Angka dakdanak sisongon i do moese na gabe pasoe-pasoe toe halak na asing ia doeng haroear nasida maninggalhon bagas ni natorasna be.KSH 34.4\nAngka naposo na tongtong mambahen las ni roha ni Debata dibagasan soede oelaonnasida, na mangoelahon na tigor ala ni hatigoran, angka i do moese djolma na margoena di tano on. Ai molo boerdjoe nasida di oelaon na menek djala na toroek, i do na pataoehon dirinasida moese toe oelaon na toemimbo.KSH 35.1


33. Marparange di ngolu na imbaru | Anyreff.wordpress.com | Page 2\nArchive for the ‘33. Marparange di ngolu na imbaru’ Category\nBE-481, GODANG DOPE SIGURUHONONMI, BL-325\nGodang dope siguruhononmi, Asa tu dos ho dohot Tuhanmi\nSai tong na hurang hatigoranmi. So tuk do pe haporseaonmi.\nDirim sambing dihaholongi ho. Donganmu laos dihalupahon.\nTuhanta Jesus tiruanmu do. Na holong roha di au nang di ho ;\nAi diseahon do diriNa i, Singkatta lao tu hamatean i,\nNdang na dialang holong roha i, Ai naeng dihita hangoluan i.\nTatiru holong ni rohaNa i, pinatuduhaon ni Tuhanta i,\nTahaholongi ma donganta i, ai ruas ni Tuhanta do nang i !\nMardame ma, marsijalangan ma; Tatuju ma solhot tu debata !\nCategories: 33. Marparange di ngolu na imbaru Tags: BE-481, BL-325, buku ende, GODANG DOPE\nBE-480, SONGON SADA BATANG AEK, BL-409\nSongon sada batang aek do dameMi. Na tongtong ma baor do tu rohangki.\nLam bagas, lam gogo ariari i Nang borngin ndang olo marna montok i.\nDame ni Tuhanku hasonangan, ki, Nasa holso holso do diauphon i.\nMolo hasonanganMi manggohi au, Ingkon sorimago dohot bego lao.\nNdang be na tahutan, ndang tarsonggot au, Molo dameMi mangkaliangi au.\nSude mubauba au do ditano i. Sondang ni dameNa do so sundut i.\nSonang maradian disi rohangki, Tongtong pujionku habsaronMi.\nCategories: 33. Marparange di ngolu na imbaru Tags: BE-480, BL-409, buku ende, SONGON SADA BATANG AEK\nBE-479, JONOK LAM JONOK, BL-324\nJonok, lam jonok, togu au on; las manang arsak dalanmu tongon,\nAsal di tanganMi au tongtong. Pangondianku, pangolu au on,\nPangondianku pangolu au on.\nJonok tu Ho au taiti gogo; dao dope ahu, pasolhot tu Ho:\nSusa do ahu dibaen dosangki, :,: Buri, o Jesus, ias rohangki :,:\nJonok lam jonok, tostos sude, nasa na boi mangambat dope.\nHinasogohon ni rohaMi. :,: Lao Sian ahu, asi rohaMi :,:\nLam tu ripasna tudos tu Ho, togu rohangku lam sahat tu Ho.\nHo disorminhon parulanki. :,: Sasada Ho ma hasiholanki :,:\nCategories: 33. Marparange di ngolu na imbaru Tags: BE-479, BL-324, buku ende, JONOK LAM JONOK\nBE-478, DOHOT SIHOLHU PAHERBANG, BL-408\nDohot siholhu paherbang tu Ho Jesus tanganki.\nLao mangelek Ho o Tuhan ro ma Ho tu rihangki.\nRapar, o pabosur ahu, pogos, sai pamora au,\nLoja di pardalananku Jesus, sai urupi au.\nNdang adong tarboan ahu, tung rumar do tanganki.\nTu bagasMu ro langkangku, gohi, Jesus rohangki.\nHo sambing na mpuna ahu ndang tarpunjung langkangki,\nGanup ari dongananmu au hombar tu hataMi.\nHamoraonMi, o Tuhan. Ragam ni siluaMi.\nLao phisar au, o Tuhan lehon ma tu tondingki.\nCategories: 33. Marparange di ngolu na imbaru Tags: BE-478, BL-408, buku ende, SAI MALUNGUN DO\nBE-477, MANSAI LAN HABIARAN, BL-323\nMansai lan habiaran , ninna, didalanta be.\nNdang diida, di dongani Tuhan Jesus au tahe.\nAsa na manjangkon Jesus, na so tupa mago i.\nAut saada au mardalan, talu au satongkin i.\nIa songgop haporsuhon, ninna, ndang tartahan i.\nNa hugolom do hataNa, monang na porsea,\nNasa na manjangkon Jesus, na so tupa mago i.\nOlo, da, tangkas huboto, hurang hot do rohangki,\nTung marhitehite Jesus sahat au tu surgo i.\nCategories: 33. Marparange di ngolu na imbaru Tags: BE-477, BL-323, buku ende, MANSAI LAN HABIARAN\nBE-476, NDADA AU GURU DI AU, BL-322\nNdada au guru di au be, Jesus do nampuna au.\nLas rohangku dung hubege, Jesus sipangol au.\nNdang be au guru di au. Jesus na humophop au,\nNampuna au. Tung saleleng au mangolu, Jesus do nampuan au.\nNdang di au, Tuhan Jesus, daging dohot rohangki;\nSaluhutna hupasahat tu Ho, Jesus Tuhanki.\nNdang be au…….\nUlaonku nang artangku pangke ma baen sangapMi,\nDiusehon Ho mudarmu tung tanda do holongMi.\nNaung tarsurat do goarhu dibaen Ho tu tanganMi,\nLaos hupuji ma goarMu salelenglelengna i.\nCategories: 33. Marparange di ngolu na imbaru Tags: BE-476, BL-322, buku ende, NDADA AU GURU DI AU\nBE-475, HO TONGTONG IHUTHONONKU, BL-092\nHo tongtong ihuthononku Jesus, sipangolu au.\nTung na so tadingkononku Ho na paluahon au.\nSai marguru au tu Ho, sai marguru au tu Ho,\nTung di dia jumpang ahu Tuhan ada songon Ho ?\n:,: Sai Marguru au tu Ho :,: Ho tongtong ihuthononku,\nJesus, Sipangolu au\nNaong ditaon Ho hamatean lao humophop tondingki,\nAsa masuk au manean tohap na sumurung i,\n:,: Sai marguru au tu Ho :,: Ho tongotong ihuthononku,\nJesus, Sipangolu au.\nSai girgir tu Siparmahan angka birubiru ro.\nJesus, gok di rohangku, sai ihuthononku Ho.\n:,: Sai ihuthononku Ho :,: Jesus, gok di Ho rohangku,\nSai ihuthononku Ho.\nJumpa masa sorimago tung pangapul Ho gogo.\nIa bogasMi huida, sai ihuthononku Ho.\n:,: Sai ihuthononku Ho :,: Ia bogasMi huida,\nSai ihuthononku Ho\nDokkon ahu suruanMu, ai hataM so magopo.\nDung i Ho huhut manogu donganki manopot Ho.\n:,: Taiti ma sude tu Ho :,: Sai asi roham, sai togu,\nSahat ma sude tu Ho.\nCategories: 33. Marparange di ngolu na imbaru Tags: BE-475, BL-092, buku ende, TUHAN JESUS SIPARMAHAN


Rapot bagudung….. – Amani Partogi\n← Talak baen hamu amang….\nKau pake margamu, kalau BATAK kau !!! →\nPosted on 4 November, 2009 by Hendry Lumban Gaol\nDinasahali, marrapot ma bagudung. Dibaen raja ni bagudung on ma boa-boa tusude akka bagudung na adong di luat i, ima ikkon ro di rapot bolon. tung mansai na rikkot do rapot i, ala sian ari tu ari nunga lam tung godang marmatean dongannasida dibaen huting.\n“Dang toho be on, ikkon baenon nama rapot bolon” ninna raja on. Molo sinuaeng on, attar tudos ma on tu Munas. jadi na ro tu rapot bolon i pe marutusan-utusan do, ai nga binoto nuaeng i, molo dang marutusan bah guttur ma akka bagudung i, massibaen soara na be.\n“Ibban na hujou pe hamu saluhutna ima ala nunga tung godang donganta marmatean dibaen huting” dipajojor raja on ma rupani, digoari ma sada-sada, akka donganna, akka boruna, akka anakna, akka hula-hulana naung marmatean dibaen huting i.\n“Jadi boha do baenonta mangatasi on” ninna raja i muse.\n“Namura do i rajanami, rappak ma hita mangalo, tapusa ma huting” ninna bagudung sain boddar-boddar i, ala balga pamatangna.\n“Nagodang hatam,. ho do sada parbiar na i, holan di anggo ho uap ni huting nga pittor masuk ho tu lubang-lubang i” ninna na asing.\n“Boha molo ta intipintip nasida, dungi sip-sipma hita ta lotak ma dohot sordak ni pittu i” ninna na asing\n“ollobolokni, dia tarangkat hita sordak ni pittu, unang-unang ho malisat” ninna donganna, huhut ma mekkel na asing\n“Boha molo tabaen panjagana, tatattap-tatap sian nadao, molo ro ibana bah tor marsurak ma hita” ninna.\n“Sai hira na ullikka do ho sian huting” ninna donganna, ujungna manginsugut i.\n“Boha molo tabaen garap=garapna ” ninna sahalak sian pudi. Garap-garap ima lonceng na binaen dirukkung ni pahan-pahanan.\n“Holan mardalan huting i, tarbege ma, tor boi ma hita lari” ninna silean usul patorakkon.\n“Ido tutu, nauli do usulmi, sian dia do ho saleleng on, huddul ho dijolo” ninna raja i mandok ibana, jala las rohana ala di puji rajai ibana.\nDiputushon ma ima mambaen garap-garap manang lonceng ni huting i. Dungi dipature na sidama garap-garap i, digaruti batang ni hau i baen lonceng. Dua tolu ari, jadi ma tutu dah, molo di attuk na sida tor tarbege ma. Mekkel be ma nasida.\n“Beta ma ta boan, disan do huting i modom..” ninna raja i. Dungi disarat na sida ma garap-garap on. Jala di tatap modom renges do huting i.\n“Ise ma manakkutton” ninna raja i\n“Si adui ma, nga ubbalga badanna”\n“Bah, boasa au? gelleng dope kedanhu bah” ninna i huhut sumurut tu pudi\n“Ho ma” ninna raja i su sahalak\n“Bah rajanami, hassit pathu bah” ninna paula mekkatekkat mardalan\n“Jadi ise do?? ho ma neh, nga uppaja ho…” ninna tu sahalak nai\n“Rajanami, mardenggan pamatang inantakku, sattabi nasional ma jo” ninna i huhut hatop habbur.\nMuruhan ma raja i, tor di oppashon ma garap-garap i mallatang dobo, hehe ma huting i, mangarongom nasida. Habbur bangso i…..\n2 thoughts on “Rapot bagudung…..”\nPenta N Sinaga\n30 Oktober, 2011 pukul 7:22 pm\t Balas\nmolo namardenggan daging do antong huting i hurasa ndang pola habbur hian angka bagudung i nian, alana na rap marsiargaan do tong namangolu on,\n27 Maret, 2013 pukul 5:05 pm\t Balas\nndang lawak..hurang lawak


Parbarita Harajaon—Marbarita na Uli di Liat Portibi On | Harajaon ni Debata\nHambirang: Sahalak donganta borua kolportir na marbarita di Korea, 1931 Siamun: Marbarita mamangke bahasa Isyarat di Korea\nSOGOT dope nunga mangarade hamu. Ala ndang karejo hamu sadari i, marsangkap ma hamu marbarita. Alai, naeng istirahat dope hamu di jabu ala nunga loja. Dung martangiang, taronjar ma rohamu marbarita. Rap marbarita ma hamu dohot sahalak donganta borua naung matua na tongtong marsihohot. Dipatogu do rohamu mangida habengeton dohot haburjuonna. Tingki marbarita sian jabu tu jabu, diingot hamu ma muse molo angka donganta tongtong do marbarita di inganan na asing di liat portibi on. Dos do barita na dipasahat, cara, dohot alat na dipangke laho marbarita. Las ma rohamu dung sae marbarita na uli, ala nunga dipangke hamu tingkimu laho marbarita!\nSaonari, ulaon marbarita do ulaon na rumingkot di Harajaon ni Debata. Disurirangkon Jesus, barita na uli laho dipasahat di liat portibi on. (Mat. 24:14) Songon dia do on digohi? Di bagian on, taparsiajari ma taringot tu naposo ni Debata, cara, dohot alat na dipangke laho marbarita na mangurupi marjuta halak di liat portibi on mamboto na tutu adong Harajaon ni Debata.\nBoasa pos roha ni Jesus torop halak rade tu ulaon marbarita di tingki parpudi? Songon dia do hita manjumolohon Harajaon di ngolunta?\nDipahombar naposo ni Debata do cara ni nasida marbarita mamangke teknologi terbaru, asa sude jolma manangihon barita na uli andorang so ro ari i.\nAlat na Dipangke Marbarita—Publikasi na Diparade tu Ulaon Marbarita\nSongon dia do ulaon penerjemahan patuduhon na diurupi Raja Messias hita? Songon dia do angka publikasi na godang tarsar patuduhon na tutu Harajaon ni Debata?\nJesus mangajarhon tu siseanna dua parsiajaran na ringkot taringot tu ulaon manggotil di partondion. Songon dia do parsiajaran on mangkorhon tu hita?


Humor Batak - Take Me Out Indosiar...\nHumor Batak - Take Me Out Indosiar\nPosted 03-04-2015 01:15 » Team Tobatabo\nNungga matua au amang jala nungga masihol au naing mangabing pahompu sian ho, ai tung mangoli maho amang Putra Batak, ninna da inangma tu au huhut laos tangis, tikki rap hundul hami dibalatuk nijabu! Tung mansai lungun hian nama hulala hatani da inangi.\nSogotnai, tor hudaptarhonma attong tu TAKE ME OUT INDOSIAR, Dang pola sadia leleng attong tor dijou ma au asa tampil di acara Televisi, las hian nama rohakku Alana pajumpang nama hape dohot akka Boruni Rajai narohakku dibagasan! Hupakkema bajuku, baju natinuhor ni da inangi sian onan, jala huparsalendangma Ulos Ragi Hotang tinggal2 ni da amangi!\nCHOKI : Peserta selanjutnya, sada doli-doli Putra Batak sian Tapanuli, tajouma laettai ( akka anak boru peserta naipe gabe penasaran sude)\nTor mardalan ma au tu panggung jala hubahen tanganku songon namajallang, huhut hupakke Ulos naung magosgosi.\nCHOKI : Ok Lae, Patandahon majolo dirim tu akka Ladies i….\nPUTRA : Hai Ladies, akka itonan, Goarhu Tombus Si Gorga Langit.\nTor mate dua lampu, napamatehon lampuna Br Sinaga dohot Br Tobing, awas ho ito narohakku dibagasan.\nPUTRA: Ondo pe au ro, jala sahalion dope hudege Jakarta Nabalau on.\nage sial nai mate lampu, molo on akka boru Regar, br Hombing, br Manalu, br Tamba dohot akka boru na asing maon.\nPUTRA: Karejokku Marmahan horbo, dohot mangobbak balik.\nPittor Mate pitu nai lappu\nPUTRA: Kelebihanku malo marcarita, malo manottor, malo muse dohot manggombal\nSongon naso adong pamate lampu narohakku bah\nPUTRA: Binna rope au tuson, nanaeng mangalului Parnijabudo, asa adong dongan ni da inang, mangula hauma dohot manggadis jagal babi di onan.\nPittor sudema pamatehon lampuna, gabe manggolapma Indosiar Agojo daba oppung. Tor marikkati nama au mulak tuhuta hatubuanki, disi nama nadapot siboru nauli. qeqeqeeqeqeqeqeqek issss tahe Sai na adong-adong do tahe sarita ni hangoluan on,,\nUcok mengalami kecelakaan yang tidak terduga di harangan ganjang\nHumor Batak - Orang Batak Menyetop Taksi\nLawak Batak - Karobak Belajar Bahasa Inggris\nHumor Batak Paijo Situmorang\nHumor Batak Manjual Lampet\nHumor Batak Si Holit Mangging\nHumor Batak - Si Horas Martandang\nHumor Batak - Balada Si Butet dan Ujian Semester


Marlumba mangan Gadong – Amani Partogi\n← Mangulosi menjadi Mangampolopi\n“Beta tu Ambasang!” →\nMarlumba mangan Gadong\nPosted on 25 Maret, 2012 by Hendry Lumban Gaol\nJam dua siarian ma iba mulak sian singkola. Pinahatop ma marlojong, nihadang hajut singkola,-tas- on jala sipata ma marlojong mangite gadu, asa gumira sahat di jabu. Alai, olo do sipata, dang pas ni dege batu i, ia so i, nidege do denggan alai ala na ipe digadui ba magulang manang runsur batu i tu sabai, laos dohot ma iba lumop. Molo nunga lunop sipatu tu gamboi, hatop ma nidadap tu bagasan, laos gabe margulu gambo ma sude. Dungi sinarat-sarat ma mulak. Nga rade iba hona songgahan ni dainong, “Ido…..tudia do matami dibaen ho, dan ho loja antong manussi baju mi, adong hatobanmu” ninna hut hona gotil.\nSai humatop do iba mulak singkola ari selasa, alana tabo dope lompan,–ikkan asin—disi dope sude sian ihurna sahat tu uluna. Alana ari Senen manang ari Sabtu do onan. Molo nunga ari jumat, olo ma tading holan ulu di hajut panangkotan ni dengke asini, alai ipe pinarar do i. Dang pola marganti pahean, na bontar-narara i do pinakke, dungi sinigat ma hudon. Geokna, dang binoto, nga sap getong ni hudon on tu baju-baju i, hape pinangke dopei marsogot. Olo ma ingkon dongan patuduhon tu iba, “ai na dihaol ho do hudon i modom?” ninna.\nMolo hudon najolo, margetongi, birong jala ditataring do. Adong do tanda-tanda nion. Molo di para-para do disangkothon hudon on, lapatanna adong ma dengke asin di bagas. Idodah, molo dibaen di tataringi, olo diungkap huting laos disarathon ulu ni dengke asin i. Jala molo ditataring do dibaen, namarlapatan ma on, gadong ma tugo arian on.\nTutu ma nian, holan niungkap hudon naditataring on, tarida ma gadong mengkel. Hudok ma goarna gadong mengkel, alana bilha do gadong on hira jolma na mekkel, disi muse ma marlaok dohot sayur nanibebe, ima ingkaurata. Dang tor hupangan gadong on, ai hasomalan ni daompung nahinan, dipamasuk do tu baskom-baskom indahan dungi dibungkus ma muse dohot salimut/gobar, asa sai las .\nMula-mula nai, sasendok do antong binuat indahan na mohop on. Alai alani malena, gabe lobi sian tolu sendok. Geokna, dang holan au songoni, dohot do tinodohonku, sude ma songoni, masiahut dimana be.\nDiboto hamu do?, ai tugo ni bapa do i. Ia among hu guru do, alai holang do parsingkolaanna sian huta nami, ingkon mardalan ma iba onom tu ualu kilometer, mannangkohi dolok, nang mamolus harangan, goarna Banuarea. On ma huta najumonok tu langit, apala di bona ni Dolok Pinapan i do, jala alani i do ra asa digoari huta i Banuarea. Jam opat botari annon, mulak ma damang on sian parsingkolaanna, dungi laos dihobasi muse tu saba, manang tu tombak, mamear tingki sajom dua jom nai.\nHea do huingot mamboan tugo damang on tu parsingkolaan, jala disi ma mangan, alai dung di parpudi on, mangan dihuta nama. Martugo jam opat potang ari.\nDung pe diungkap ompung sitabunianon ni indahan on, tarboto ma, nga tading saotik nama indahan i. Hata saonari, suriga do ompung on mida hami. Saotik do antong dipangan gadong sian hudon na ditataringi, alai dang adong mandok male.\nAnggoi pe dah, marsuraka daompung on, “Peeeeh…dang diajari gurum ho diparsingkolaanmu, marisuang nai ho singkola sada-sada. Nanggo pasangaphon natua-tuam pe dang diboto ho, dang motammu. Peeeeeh….”\n“Ai ahai, Ompung, marsurahi ho?”\n“Ahai ninna babam dope, hodope sada, suda indahan ni bapa dibaen ho deba-deba”\n“Ba molo suda, ta lompa muse”\n“Ido, imban na gabe hamu, dang diboto ho na suman”\nIma sai nidok ala piangan indahan on. Didok muse ma, anggo hami najolo, sian manogot tu botari, sae do mangan gadong, jala dungpe sidung mangan gadong asa pinangan indahan, ninna.\n“Dang jolo marpanukkun babam” ninna muse hut ma digotil iba, jala sai marbete-bete ma ompung naburju on, hut ma di aroi hudoni, ai gabe dilompa do muse.\nJei sai dihasomalhon daompung on do, molo siarian, sai jolo martugo gadong do ipe asa mangan indahan. Dibaen do aturan, “manang ise na gumogo jala gumodang mangan gadong, di ibana ma gumodang indahan”.\nAla oto dope iba najolo, ni hajap ma mangan gadong on, asa haru godang diiba indahan. Hape molo piningkiran, dia be boi mangan indahan molo nga pinangan godang gadong?.\nPos ini dipublikasikan di True Story dan tag gadong, gobar, hudon. Tandai permalink.


Torsa 10 | ULTOP ULTOP\n10. Si Tapimangajana, jolma tubu ni bagudung\nMoradalandalan ma sahali sada raja rap dohot anakna tu tombak na bidang mangaririti hau bahen porhau ni bagasna. Alai andorang di namordalandalan i nasida di tombak nabidang i, jumpangnasida ma di tombah i sada posoposo na uli situtu rupana alai ndang dibotonasida manang ise nampuna tubu di posoposo i. Mornida uli ni posoposo i nanakna i, didol ma tu amana i songon on, “Ale amang! Asi ma roha mida posoposo on! Ida ma indi dengganna i! Beha roham, ia tung hubuat ibana sian on jala hulehon tu dainang paturetureonna? Jadi nunga adong anggingku singkat ni na mate i.” “Lehet,” ninna amana i, jadi dibuatma posoposo i, dilehon ma tu inana.\nAlai dung sabulan lelengna morganti ma rupa ni posoposo i, morimbulu ma daginggna manuman imbulu ni inana. Mornida i jolma ni raja i, ro ma hatana tu dongansaripena i songon on, “Bereng ma indi daging ni posoposo na nilehon mi tu ahu, nunga asing rupana sian rupa ni jolma hian. Na aup tu si! Hurimpu do i jolma, hape bagudung do.”\nJadi ala suman imbuluna i tu imbulu ni hutingna silinggom na bolon i, disuru ma hutingna i pasusuhon ibana jala didokhon biangna sigompul morunungunung i pasarisari ibana.\nDung mamungka morroha Si Tapimangajana (ai i do goar ni posoposo i dibahen) jala nunga tang dohot dagingna, gabe diida ma: huting do na pasusu ibana jala biang sigompul do na pasarisari hangoluanna, maila ma ibana. Dipasurut ma dirina sian i, laho ma ibana tu tano hasundutan morgambanghon na so gambang, morrimbanghon na so rimbang, moramahon na so ama, morinahon na so ina.\nDung sahat Si Tapimangajana ro di tano hasundutan, dibereng matana ma sian i porsinar ni mata ni ari. Mansai tongam do mata ni ari i ndang tartailihon dibahen sangapna jala saluhut na tubu di sisik ni tano i diida ndang adong na so manungkap tu tano laho manomba mata ni ari i. Ala ni i tubu ma rohana naeng morama tu mata ni ari mambuat sangap na. Jadi borhat ma ibana mandapothon mata ni ari i. Manondit situtu do roha ni Si Tapimangajana mangkulingi mata ni ari i ala ni tongamna diida, gabe ro mata ni ari disungkun ma ibana songon on, “Ise do ho na hu meresheres na dilambungki?” Dung i ninna Si Tapimangajana ma mangalusi, “Ahu do on ale ompung.”\n“Aha do bahenbahenanmu tu son?” Jadi didok ma mangalusi, “Na naeng moramahon ho do ahu molo tung adong asi ni roham manjangkon ahu.” Jadi didok mata ni ari i ma, “Taho ma i daba amang! Tuani ma ho ro, ai na hasiholan di anak do ahu,” ninna. Jadi dijangkon ma ibana.\nAlai dung sabulan leleng ni Si Tapimangajana morinduksomang di mata ni ari i, disungkun ma hauntulan ni mata ni ari i, didok ma, “Ale ompung mata ni ari! Songon i ma hasangaponmu diida nasa na tinompa i, ndang adong na so tunduk mornida ho huida; jolma rodi pinahan, duhutduhut rodi na manginsir di tanao; nanggo sada sian angka i ndang adong na so mangunduk maradophon ho. Beha adong dope sian nasa na tinompa i sihabiaran ni roham?”\nDung i ninna ma mangalusi, “Unang sigati amang sidangolonki; ai manang beha pe sangap ni natinompa on sai adong do sihabiaranna.” “Antong ise dope sihabiaran ni roham molo boti?” ninna Si Tapimangajana.\n“I ma ombun i; ai manang beha pe hubahen gogongku mamilngashon sondangku tu tano i, molo ro ombun i manutup ahu pintor golap do huida, so malo mornida be”. Dung dibege Si Tapimangajana na gumogo jala nasumangap dope hape ombun i sian mata ni ari, laho ma ibana tu ombun.\nDung sabulan ibana di si, didok ma tu ombun i, “Ale ompung ombun, nda tung na so morsangap ho diida na tinompa an. Mata ni ari na morsinondang i matondit do mida ho; jolma rodi pinahan ndang adong na so raion ditondong hosam.”\nJadi didok ombun i ma mangalusi, “Tutu do hatami nian ale amang, alai sada ma sidangolon ni rohangku, i ma alogo na pur i. Ai manang beha pe hubahen pahibulhibul dagingku laho manutup mata ni ompu mata ni ari asa laos losap nian unang malo mornida, songon i jolma i uanang malo puas. Alai molo mangullus alogo i pintor masarsar do ahu so huboto be tondongonhu manang dompak dia. Aut unang na sasada i pangojoti ni rohangku, ra tardok do luhut natinompa i somba tu hita.”\nDung diboto Si Tapimangajana nagumogo jala na morsahalaan do alogo i sian ombun, sipasurut ma dirina sian i laho ma ibana tu alogo.\nDung mian ibana di alogo i sabulan lelengna disungkun ma manang aha sihabiaran ni alogo i, didok ma, “Ale ompung alogo! Lan ma huida luat ni halak, hasangapon ni halak pe nunga huida. Anggo tung songon hasingalonmu ndang adong dope huida di tano on. Longang rohangku mida pamolusmu, ramba na di adaran i ndang adong na so manungkap moradophon ho; songon i hau na di harangan. Sude do lumapatlapat jolma i; angkadotdot ro di nasa na manginsir di tano i. Luhut do i mamungguk be huida moradophon ho. Beha di roham, adong dope sian angka i na tarbahen mangonjoti sangkap ni roham?”\nDung i didok ombun i ma mangalusi, “O, amang Tapimangajana, unang ma ho parigatrigat bulung, mangarigati bulung gaol; unang sigati lungunku jala unang rungkari hinadangol. Nunga diida ho nian anggo panuluhan ni hasangaponta, ise ma na so tunduk jala na so borjaborja tondongonta. Alai adong ma sipata na paojot rohangku, ima dolok na tambang i. Ai nang hupullang hurumhu pahibulhon hosangku, ro ma dolok na tambang i ditampar ma ahu jadi masarsar ma, ndang be morgogo.”\nJadi dung diboto na gumogo do hape dolok na tambang i sian alogo, dipasurut ma dirina sian alogo, laho ma ibana tu dolok na timbo situtu.\nDung sabulan ibana di si, disungkun ma hauntulanna songon on, “Ale ompung dolok! Haginjangonmu dohot habolononmu i do na pasangap ho, jala bagas ni ruram do na patongamho. Jambulanmu na godang i (=hau tubu) do na pajagar ho. Ndang adong na so mabiar manopot ho ala ni godang ni hutuhutum angka na morbisa (=angka binatang). Beha, adong dope hauntulan ni roham?”\nDung i didok dolok i ma mangalusi, “Adong do ima bagudung i ro di nasa na morruang di tano i. Ai molo dimasuhi hami pintor marongso do hami dibahen liang angka na bagas i. Ganda muse dope sidangolonku molo ro udan tipotipo i angka rongso hami jala pintor diaup so dapot ulahan bulung.” Dung diboto Si Tapimangajana hauntulan ni doloh i dipasurut ma dirina, laho ma ibana morama tu bagudung.\nDung sabulan ibana di si, didok ma mandok bagudung i, “Ale ompung bagudung! Sonang ma panghilalaanki dibahen ho, saleleng na dison i ahu. Ndang adong na so turun dibahen ho. Sipanganon na tabo, pahean na uli, suansuanan na di ladang i luhutna angka i ndang adong na so tunduk matana manomba ho. Beha, adong dope sihabiaranmu?”\nDung i didok bagudung i ma mangalusi, “Adong do, i ma huting i dohot biang na bolon i. Na dua i ma apala na sumongir huhilala. Ai molo mamolus ahu di hauma manang di jabu, dalan na bolon manang di porlakporlak sai tumagam habiaran do ahu. Molo dung do tahe morngeong huting i jala morlohung soara ni biang na bolon i, busisa ma ateatengku. Angkup ni i, apala tajom ni igung ni biang i ma hinamagonghu. Molo dung ro nadua i pintor so huboto do samban manghaporushon diringhu; ramba na potpot i pe hutondong do i manurukhon diringkon asa unang diida ahu.”\nDung dibege Si Tapimangajana hata ni bagudung i, manganto ma rohana, “Na adong do hape pinahan na asing morhabiaran tu dainang dohot tu damang na mongkus i.”\nAla ni i dipasurut ma ibana sian bagudung i laho ma ibana jolo tu tor na ginjang, tu panatapan na lungun, pangandungandungan ni Sigurudoli. Di si ma ibana mangandungandung songon on ma didok, “Siportik hapur, siatup napuran; tar beha pe pangalaho ni ina i ndang tarpasiding, sai ina do ina hian. Bulu ni Janjimatogu ma hape ale inang tu bulu ni Janjimaria; manang beha pe hape uli dohot sangap ni ina ni deba ndang tartodo gabe inaniba. Habang ma siburuk songgop tu pordegean; sai unang ma hailahon da tondi, mongkus ni inangmu na mangintubu i, sai mulak ma ho tu porhehean.”\nDung sun ibana na mangandungandung i, dipabulus ma langkana laho muli tu hutana. Morsuapsuap iluna mandapothon inana.\n“Habang sihalput mortongatonga langit, sai tano i do hadabuanna.”


Bahasa Batak – Pandidion - HKBP Guidebook\nHKBP Guidebook Bahasa Batak – Pandidion\nBahasa Batak – Pandidion Bahasa Batak – Pandidion Table of contents\nApala hinorhon ni aek i, na hinorhon ni Hata ni Debata do i, mandongani aek i dohot haporseaonniba na marhatutuhon mardongan Hata ni Debata aek i, ai anggo so Hata ni Debata dongan ni aek i, aek sambing do i, ndang tardok Pandidion; alai ia Hata ni Debata dongan aek i tardok ma Pandidion aek i. Na suksuk do asiasi di aek hangoluan i; ai Pandidion paimbaruhon hatutubu do aek i honrhon ni Tondi Parbadia. Ai songon do didok si Paulus di suratna tu si Titus di bindu patoluhon: “Dipangolu Debata do hita marhitehite Pandidion paimbaruhon hatutubu binahen ni Tondi Parbadia na nilehonNa i, dihabuashon tu hita ala ni Jesus Kristus partuaanta i asa pintor hita ala ni asi ni rohaNa, jala asa di hita hangoluan na so ra suda songon na hinirim ni rohanta i”. I do na tutu situtu.\nPrevious Bahasa Indonesia – Sakramen Baptisan Kudus\nNext Bahasa Indonesia – Sakramen Perjamuan Kudus


BAYOSUTI: alak na gogo\nalak na gogo\nANGGO AU BOTO amu na saborngin na pose mada ulala na matukolkoli sajo arani patangi-tangi carito-carito ni sada bayo na tobang sian kitaan. Bayo na tobang on margana Batubara, oni huta asalna ima Patorjang, i luat Ulu Pungkut an. So pasuo pe ami benna atia rap marubat do di sada bagas parubatan ni alak kita i Ciracas goarna di banua siborang laut on. Songon pandok ni alak kita, bolas dokonon bayo na tobang on tardokmon alak na bisuk, na pistar, na malo mengecek, na ulah, na pargiri, oni ama na bahat muse uti-utianna, tarlobi-lobi do marcarito taro margiri-giri. Sabotulna na bahatan do carito ni ibana na onak ilala, tai benna pupu sajo iba matukakkak-matukikkik arani gidikna ilala carito-carito i, kasidunganna bahat iba na lupa na dung icaritoon ni bayo na tobang on. I son ucaritoon mulak sada carito na ningotku.\nInda uingot be da le sanga aha pamangkalna, tai ujungna martaringoti mada tu sada alak kita na santak gogo songon gaja arani pamatangna godang boti togos muse, ima na margoar Tarsan Tapanuli. Ning bayo na tobang i, si Tarsan Tapanuli on alak kita margana Lubis tai bagasna i Doli do ninna maso i. Ira-ira taon 70-an, ibana jotjot ro tu itaan marjagal miak apung i poken-poken ima i poken Siabu, Sihepeng, Panyabungan, Maga, dohot Kotanopan. Jagalon nia i poken i ima miak apung na itanak ni ibana sian arambir rata itamba dohot pulungan na asing ambaen ubat ni simborgo, pilulus, na marngalutan, na tarsilpuk, dohot na asing-asing nai.\nAtia marjagal si Tarsan Tapanuli on i poken-poken ditaan dodas dei ia patidaon sinagogoannia i marulak-ulak so rami alak mangaligi ia na dompak marjagal miak apung i, boti antong muda dung nida alak na bahat i sinagogoannia i arani miak apung i godang jaotna, por ma gari roa ni alak na bahat i manabusisa so laku jagalon nia i.\nI tonga-tonga ni alak na rami i, i pagalak ia mei sibuknia i tano i. Dung i, adong muse mei sipanolong-nolonginia na patibal papan i ginjang ni boltoknia, oni ipatibalna muse mei durum na marisi miak tano i ginjang ni papan i. Na jebuna boto ninna, manaek muse dope sada alak sipanolong-nolonginia i tu gincat ni durum na marisi miak tano i salaos maroban losung dohot indalu. Dung tama jongjongnia na di gincat i, baruma manduda-duda ia di si sado-sado ia maturatak-maturutuk. Ngabedabeh, mata ni alak pentong na marbilakanma sude paida-idasa, oni adong juo dei na ngangang jabat babana. Kasidunganna ro obar i bagasan roa ni alak i: “Na gogo mantong bayo on !!!” Dung salose na patidaon siagogoan i, baruma martapuk-tapuk alak na bahat i salaos marsurak-surak: “Tarsan Tapanuli … Tarsan Tapanuli … Tarsan Tapanuli …” ninna binege. Nga lolot dung i antong, na marsiraduma nida sadebana alak na bahat i manabusi miak apung jagalon ni si Tarsan Tapanuli i.\nPas dung iantak bayo na tobang i marcarito, na bulusma au mandok obar: “Ah, tarsongon carito ni si Bung Lubis i dei ubege?” Ningku.\nRon’tong alus ni bayo na tobang i: “Ngadabale sarupo i, adong dei besona, anggo carito ni si Bung Lubis i antong na marjagal ubat cacing dei!” Ning ia targogo sotik.\nMangkuling au mulak: “Anggo pandok ni Bung Lubis ba, tolu maia Bung na adong i nagara on. Sada ima Bung Karno, paduana Bung Hatta, oni pangabisanna ima Bung Lubis, anggo na lainnai na Bung-Bung do mei ning ia sudena !!”.\nOni usambung muse obarki: “Anggo carito na unjung binege antong, pala dung irambas ia gitarnia i ompak marjagal ubat i poken-poken, oni itarik ia muse marlogu Bujing-Bujing Panyabungan, inanggoisnang … rongom doma nida songon lanok kalak i marroan mangaligi ia, taiba dung salose ia marlogu, kehe-kehe sada muse mei alak i sian parjagalannia i”.\n“Bung Lubis pen’tong da tele … he he he”, ning bayo na tobang i laos mekel.\nGandoang, 28 Mei 2913\nPosted by Edi Nasution at 11:38 PM\nLabels: bayo na tobang, bung hatta, bung karno, bung lubis, doli, kotanopan, maga, mandailing, margiri, panyabungan, siabu, sihepeng, tarsan tapanuli


MATE RAJANA | Bakti J Situmorang\nDi sada huta adong ma sada ama na sandu marsatur. Tardok na malo do amanta on marsatur. Ala ni i, gabe sai marsiadu do isi ni huta i mangalosa marsatur. Tardok ma amanta on partunggul ni kode ala ni sanduna na marsatur i.\nDi sada tingki, pajumpang ma amanta on dohot sahalak ama na malo marsatur, halak ro sian luat na asing. Paimbangimbang do malonasida na dua. Torop ma antong na manonton, lumobi angka na minum di kode i. Mamereng pangalangka ni satur ni amanta na ro i, tung manat do amanta nangkin mangalangkahon saturna. Alai laos songon i do nang amanta na ro i. Ujungna, targogot ma raja ni satur ni amanta na ro i dibahen pangalangka ni satur ni amanta nangkin. Holan diangkat sahalinari hodana mambahen shaak tu raja ni satur ni amanta na ro i, nunga pasti mate. Las ma antong roha ni amanta nangkin, ai nunga jut langka ni amanta na ro i. Ala ni las ni rohana, marsoara na gogo ma ibana mandok : “Mate rajana … mate rajana..” ndang saut dope diangkat hodana i.\nHape, di na so panagaman ni amanta on, adong ma sada halak dolidoli bajar mandok : “Nunga mate rajam”. Didok amanta nangkin muse : “Rajam mate!” Laos so ditailihon do dompak dolidoli i, dompak satur i do torus dibereng. Diulakhon dolidoli i do muse, laos dipajonok tu amanta i : “Rajam do mate!” Umbege i, emosi ma amanta nangkin, hehe naeng mamastap dolidoli i huhut marsoara na gogo : “Rajangku nimmu mate, rajana do mate!”\nAlai tong dijugulhon dolidoli i laos dipagogo soarana : “Rajam do mate!” Asa diboto ho, nunga mate raja ni hulahulam Parsadu i, i pe sahat pangalapi asa borhat hamu! Sadar ma amanta nangkin, didok ma : “Tutu do nian mate raja ni alongku, hape mate muse raja ni hulahulangku”, huhut meret sian inganan i laho tu jabuna.\nTorop dope sian dongan Parhalado na sandu marsatur di angka kode. Tu angka dongan Parhalado na sandu marsatur, so tung sanga ro tu kode painteintehon sahat tu na mate saturta i : “Mate … Mate ..”, ninna, hape na paboahon na mate (mangalapi).\nSt. B. Butarbutar, Pardamean–B. Batu.-\nSP Imm No 14/1983 Tahun ke-93, p.57\nPosted in illustratoR, rohaniman on October 16, 2008 by baktijsitumorang. Leave a comment\n← Diporsan Ibana do dosanta di bagasan dagingna tu hau i, asa malua hita sian dosa, gabe mangolu di hatigoran i: “Hinorhon ni bugangna i do gabe malum hamu; 1 Petr 2,24\nHinorhon ni pangasii ni Debatanta; ai binahen ni i do ro na binsar sian ginjang i manopot hita; Lukas 1, 78 →


BE-397, NDA NUNGA SALPU BORNGIN I, BL-264 | Anyreff.wordpress.com\nHome > 27. Dapothon ma Jesus\t> BE-397, NDA NUNGA SALPU BORNGIN I, BL-264\nBE-397, NDA NUNGA SALPU BORNGIN I, BL-264\nNda nunga salpu borngin I, sai he he ma sude,\nnatiur sian surgoi ro su mondangi be.\nSoara sian surgoi mandok naro Tuhanta i.\nBege, bege, soara ni suruan Dungo,dungo, sai tagam ma Tuhan.\nAi molo salpu borngin I, torang ma ari on,\nBa, angka na tarhurung I malua ma dison.\nTuhanta sian surgo I, ro paluahon jolma i.\nJesus, Jesus ro paluahon hita. Doras, doras tajangkon Tuhanta.\nDung ro ari na torang I, salpu ma na holom.\nImbaru dibahen Jesus I roham, padao holsom,\nTuhanta sian surgo I, mangapul hita na dangol i.\nSonang, sonang pe maradian hita. Hatop, hatop tu surgo ma beta.\nCategories: 27. Dapothon ma Jesus Tags: BE-397, BL-264, buku ende, NDA NUNGA SALPU BORNGIN I\nBE-398, BEHA NA SO MARDAME, BL-265 BE-396, NUNGA TALU MUSUMUNA, BL-101


Tongam Sirait Archives - Kumpulan Lirik Lagu Batak Terbaru Tongam Sirait Archives - Kumpulan Lirik Lagu Batak Terbaru\nCategory: Tongam Sirait\nLirik Lagu Batak - April 30, 2013 - No comments - Tongam Sirait\nlirik lagu taringot ahu. taringot ahu uju tinggal di huta. raphon si dongan magodang. marmeam-meam tu hauma. manutung gadong dohot cabe natata. rap do hot dongan. macai sonang tahe maronang-ronang. maronang onang. dung mulak sian hauma. marlojong tu tao toba. marlangei so marna loja. sihubeon nunga tung maccai malena. di dadang ari namarhali pitonga. di hosni […]\nLirik Lagu Batak - January 30, 2013 - 1 Comment - Tongam Sirait\nlirik lagu mauliate. nunga laho ahu marjalang tu nadao. hutadinghon damang dainang i di huta. jumpangku do nahujalahi dinadao. maranak marboru ahu marhaulion i. mauliatema tuhan o debata. ai diramoti ahu tongtong dingolukku. nunga gabe ahu dilehon tuhan. marhaulion ahu marhamoraoni. mauliate manang di damang dainang. sai horas be ma hami pinopar mu on. mauliatema tuhan […]\nLirik Lagu Batak - April 18, 2011 - 8 Comments - Tongam Sirait\nlirik lagu mengkel nama au. jumpang ari, jumpang bulan. jumpang nang taon muse. ari-ari tapasuda. so adong namoru hape. nunga lam suda ari arikku. nunga lam loja mamingkiri. so adong namuba dope. hape umur nunga lam matua so tarulahan. hape daging pe nunga lam loja so tarambatan. so adong nahudapot dope. mekkel nama au, unang […]


Anakhon dohot Natoras Unduk tu Poda Hata ni Debata – Parjumpanganta\nAnakhon dohot Natoras Unduk tu Poda Hata ni Debata\n14 September 2010 Parjumpanganta\nGoar na do daina. Ima na parjolo ro tu rohanta molo manjaha buku poda on. Buku Poda on marisihon angka poda na uli jala na mansai arga. Didok nauli ala mangajarhon taringot tu ngolu na dumenggan maradophon dongan jolma tarlumobi maradophon Debata. Arga, ala tung mansai maol do dapot hita poda on di ngolu ni hajolmaon, holan sian halak na mian di Debata do boi dapot poda si songon on. Dihaporseai sandok huria do, Raja Salomo haroroan ni Poda on. Raja Salomo ima, sahalak na pistar, bisuk jala mabiar mida Jahowa. Gumodang jala lumeleng do ngoluna patuduhon parange na denggan di jolo ni Debata. Tontu, ndang halak na so mardosa, na so hea mangulahon hasalaan si Salomo, alai dipatuduhon ibana do ngoluna songon halak na porsea na marhabiaran tu Debata jala na sai mardalan di dalan lomo ni roha ni Debata.\nMarragam do cara ni Raja Salomo manghatahon angka podana on. Ima, marhite angka umpama (petuah, peribahasa dan pepatah). Adong na marrumangkon singotsingot (peringatan). Isarani, na mangalului hapistaran, ingkon jumolo do marhabiaran tu Debata. ”Biar mida Jahowa do parmulaan ni parbinotoan, alai anggo halak na oto manoisi hapistaran dohot pangajaran (1:7). Adong do na marrumang parange siganup ari, menyangkut berbagai bidang, termasuk hubungan dalam keluarga, urusan dagang, sopan santun dalam pergaulan, perlunya menguasai diri. Asing ni i, diajarhon do muse taringot tu parange na denggan, isarani, serep ni roha (rendah hati), sabar, menghargai orang miskin dan setia kepada kawan.\nSomal do tabege pandohan, natoras i do parhitean ni Debata di portibi on. Lapatanna, dipangke Debata do angka natoras mangajarhon hata dohot ajar ni Debata. Sialani i, ndang adong natoras na sai mangajarhon anakhonna tu angka ulaon naso ture. Sai angka na denggan do diajarhon natoras tu angka anakhonna. Disangkapi natoras do asa ditangihon anakhon i ma ajar ni natorasna, ai ajar na sian Debata do na dimemehon tu nasida. Alai, na gabe parsualan ima, nunga torop angka natuatu\_natoras ndang be mandalanhon tugas dohot fungsina songon parhitean ni Debata. Alai, nunga bahat na manimbil sian tugas i. Adong do na mamodai anakhonna, alai nunga jumolo asa pasonangkon nasida, ndang be pasonangkon Debata. Sialani i do godang masa, natuatua memaksakan lomo ni rohana tu anakhonna, ndang be lomo ni roha ni Tuhan i. Dison ma jotjot masa konflik anakhon dohot natuatua. Fungsi ni natoras ima mangajarhon hata ni Debata, ndang mangajarhon dia lomo ni rohana. Ndang manontuhon dia sidalanan, siihuthonon ni anakhonna, alai mamodahon dia do dalan hasintongan, dia do dalan lomo ni roha ni Debata.\nAla parhitean ni Debata do natoras mamodahon jala mangajarhon hata ni Debata, sialani i, ingkon rade do anakhon manang sundut na umposo manangihon ajar ni Debata sian nasida. Halak na manoishon ajar ni natoras dos do i dohot na manoishon hata ni Debata, ai parhitean do natoras i, pasahathon hata ni Debata. Jadi, ndang neang ulaon ni natoras songon parhitean ni Debata. Sialanii ingkon botulbotul do natoras i gabe hitehite ni Debata pasahathon lomo ni roha ni Debata. Ndang jadi naeng, lemba roha ni natoras mamodahon hata i, sotung tarlambat. Binsan boi dope podaan, ingkon padot, ringgas jala digogohon natoras do mangajarhon hata poda na sian hata ni Debata. Didok pandohan: ’Di tingki menek do hau boi pitoron, ia dung balga nunga maol pitoron, molo pinaksa olo na ma putek/ponggol. Di tingki sietehetehonna do anakhon i mura podaon, dung magodang nunga maol. Ndang pola godang labana molo pinaksa dung magodang, ala olo do gabe mangarunta, mangalo jala sahat tu na mangagohon natorasna.\nTung mansai denggan do poda i ditangihon sude jolma. Diajari do hita mangalului hasintongan. Didok do tuhori ma hasintongan, hapistaran, pangajaran dohot hapantason i. Ai i do mangajari hita gabe marparange na denggan. Botoon ma dia parange na ture, dia sipasidingon, dia siulahonon. Boha marsaor asa unang patubu parsalisian. Hata Tuhori, lapatanna, lului, gali, timbalah ilmu sebanyak-banyaknya dengan takut akan Tuhan. Ndang adong na sala molo sai marsikolai angka jolma satimbotimbona, mencari ilmu ke negeri orang. Patamba parbinotoan do i, dohot padengganhon ngolunta (kesejahteraan hidup manusia). Alai, dipaingot hata poda on hita, asa jumolo hita patuduhon roha biar, pasangaphon Jahowa marhite parbinotoan i. Marhite i ma, ndang be malapetaka, hamagoan parbinotoan i, alai gabe pasupasu tu hita, tu pinomparta jala sandok tu isi ni portibi on. Unang digadishon hasintongan, hapistaran, pangajaran dohot hapantason i! Na marlapatan, unang bolongkon, unang sumurut i sian ngolunta alani ketidakadilan, ketidakbenaran jala ala ni sinamot. Jangan gadaikan ilmu dan hikmat itu dengan tawaran dunia, sehingga kalah dengan tindakan kejahatan, ketidakadilan dan karena kekayaan dan jabatan. Jangan biarkan hikmat itu disuap untuk kepentingan yang tidak baik. Sebab, itu awal dari kehancuran diri dan keluarga kita sendiri.\nMolo jumpang parange na denggan di anakhon marhite poda ni natorasna, tubu ma las ni roha, jumpang ma roha na mariaia jala marolopolop ma anakhon dohot natoras si partigor di bagasna. Tontu, sude do natoras manghasiholi on. Alai, ndang hea boi jumpa i, molo ndang marsitutu natoras mamodahon hata ni Debata tu angka anakhonna. Jala sabalikna, ndang boi jumpa roha na mariaia sian angka natoras molo so rade anakhon manangihon ajar ni natorasna. Ingkon rap masijaloan do duansa. Ala, ndang boi jompok antusanta turpuk on. Molo pe didok tu angka anakhon, na mandok tu angka sundut na umposo do i. Asa ingkon tu sude anakhon i do poda sian hata ni Debata i pasahatonta, ndada holan tu anak sian tubunta sambing. Alai, tu sude sundut na umposo.\nDipasingkop do poda on marhite joujou ni Debata: ”Sai lehon ma, ale anaha, rohami tu Ahu, sai dihalomohon matam ma angka dalanku” (ay. 26). Dipasingkop do hajongjongan ni natoras songon parhitean ni Debata, ia hata poda, hata na denggan nauli na pinasahat ni natoras partigor i, ima hata jala joujou ni Debata tu angka anakhon manang sundut na umposo. Sogot haduan anakhon i do muse gabe natoras tu angka anakhonna. Laos songon i ma satorusna. Molo denggan dimulana, tontu denggan ma diujung. Unang sala mandasor, asa unang sega luhutan. Unang sala mamodahon, asa unang sala haduan, maol paturehon. Ingkon gabe anakhon dohot natoras na mangkalomohon dalan ni Debata ma keluarganta be.\nDi zaman na lam tu majuna on, jala lam tu bahat na angka tantangan dohot persaingan hidup. Ingkon marsitutu do hita mangulahon na nidok ni hata poda on. Ingkon gabe keluarga na togu do keluarga kristen di partingkian on. Unang be sai masa parsualan di ruma tangga holan ala ni parsualan parange ni angka dakdanak ma na so ture, manang pangalaho ni natoras ma na so denggan. Alai, nunga ingkon tu jolo situjuonta, boha ma mangusahahon, asa denggan ngolunta di adopan ni Debata. Jala, asa sai tongtong hita mardalan di dalan lomo ni roha ni Debata. Ai na mian ro di salelenglelengna do na mangulahon lomo ni roha ni Debata (Pat. Epistel: 1 Joh. 2:11-17).\nPrevious Article TUHAN TIDAK MEMBEDAKAN ORANG\nNext Article MarAdvent